Q=2	C=2	SS=1	LS=0	PS=0	DC=0	LC=0	SD=0	BS=3	G0=112	G1=101	G2=54	DLID=az_RU	BODY=Ҹәсарәтли ол, Аллаһын Јеһова сәнинләдир! | Тәлим\n«Ҹәсарәтли вә мөһкәм ол... Аллаһын Јеһова... сәнинләдир» (ЈЕШУА 1:9, ЈЕНИ ДҮНЈА ТӘРҸҮМӘСИ).\nЈешуа иман вә ҹәсарәтини горумаг үчүн нә етди?\nӘн чох хошуна ҝәлән ҹәсарәт нүмунәләри һансылардыр?\nКимләрин иман вә ҹәсарәт нүмунәси тәблиғ хидмәтиндә сәнә көмәк едә биләр?\nЈЕҺОВАЈА хидмәт етмәк бизә бөјүк севинҹ бәхш едир. Лакин һамы кими биз дә чәтинликләрлә үзләшир вә «салеһлик уғрунда» әзаб чәкирик (1 Пет. 3:14; 5:8, 9; 1 Кор. 10:13). Бу чәтинликләрә мүвәффәгијјәтлә синә ҝәрмәк үчүн бизә иман вә ҹәсарәт ҝәрәкдир.\n1, 2. а) Һансы хүсусијјәтләр бизә чәтинликләрә синә ҝәрмәјә көмәк едәҹәк? б) Иман нәдир? Нүмунә чәк.\n2 Иман нәдир? Һәвари Павел јазмышды: «Иман үмид едилән шејләрин мүтләг јеринә јетәҹәјинә олан әминлик, ҝөзлә ҝөрүнмәјән шејләрин әслиндә мөвҹуд олдуғунун сүбутудур» (Ибр. 11:1). «Әминлик» кими тәрҹүмә олунан јунан ифадәси кечмишдә тез-тез истифадә олунурду. Бу ифадәјә әсасән ишҝүзар сәнәдләрдә раст ҝәлинир вә ҝәләҹәкдә әлдә олунаҹаг шејә зәманәт верилдијини ҝөстәрирди. Ејнилә, әҝәр инсан Аллаһын вәдләринә инанырса, онларын мүтләг һәјата кечәҹәјинә зәманәт алыр. Иманымыз бизи үмид етдијимиз Мүгәддәс Китабдакы вәдләрин јеринә јетәҹәјини ҝөрәҹәјимизә, һәмчинин ҝөзлә ҝөрә билмәдијиниз руһани һәгигәтләрин доғрулуғуна әмин едир.\n3, 4. а) Ҹәсарәт нәдир? б) Иманымызы вә ҹәсарәтимизи мөһкәмләндирмәјин үсулларындан бири һансыдыр?\n3 Ҹәсарәт сөзү «манеәләр вә тәһлүкәләрлә үзләшәркән горхмадан данышмаға вә давранмаға тәшвиг едән руһани, емосионал вә мәнәви гүввә» кими мүәјјән едилир («The New Interpreter’s Dictionary of the Bible»). Ҹәсарәтли олмаг мөһкәм вә мәрд олмаг, һәтта инандығымыз шејләрә ҝөрә әзијјәт чәкмәјә һазыр олмаг демәкдир (Марк 6:49, 50; 2 Тим. 1:7).\n4 Иман вә ҹәсарәт һамынын арзуладығы хүсусијјәтдир. Анҹаг өзүмүзү елә һисс едә биләрик ки, бизә даһа чох иман вә ҹәсарәт лазымдыр. Мүгәддәс Китабда бу хүсусијјәтләри тәзаһүр етдирән минләрлә инсанын нүмунәси гәләмә алыныб. Иманымызы вә ҹәсарәтимизи мөһкәмләндирмәјин үсулларындан бири бу нүмунәләрдән бәзиләрини арашдырмагдыр.\nЈЕҺОВА ЈЕШУА ИЛӘ ИДИ\n5. Мәгсәдинә чатмаг үчүн Јешуанын нәјә еһтијаҹы вар иди?\n5 Ҝәлин бир анлыг өзүмүзү тәхминән 3500 ил бундан әввәл баш вермиш һадисәләрин ичәрисиндә тәсәввүр едәк. Милјонларла исраиллинин Јеһованын мөһтәшәм ҝүҹү сајәсиндә Мисир әсарәтиндән азад олмаларындан гырх ил өтүб. Онлара Аллаһын пејғәмбәри Муса рәһбәрлик едир. Инди о, 120 јашындадыр, узагдан Вәд едилмиш дијары сејр едир вә елә орада, Нево дағынын башында өлүр. Онун хәләфи «һикмәт руһу илә» долан Јешуа олур (Ганун. т. 34:1—9). Исраиллиләр Кәнан дијарыны мүлк олараг алмаг үзрәдирләр. Јахшы рәһбәр олмасы үчүн Јешуаја Аллаһдан вердији мүдриклијә, иман вә ҹәсарәтә еһтијаҹы варды (Ганун. т. 31:22, 23).\n6. а) Јешуа 23:6 ајәсинә әсасән, биз нәдә ҹәсарәтли олмалыјыг? б) Һәвариләрин ишләри 4:18—20 вә 5:29 ајәләриндән нә өјрәнирик?\n6 Кәнан дијарыны әлә кечирмәк үчүн дөјүшдүкләри узун илләр әрзиндә Јешуанын ҝөстәрдији мүдриклик, ҹәсарәт вә иман, чох еһтимал ки, исраиллиләри мөһкәмләндирирди. Ҹәсарәт онлара тәкҹә дөјүшдә јох, Аллаһа итаәт етмәләри үчүн дә лазым иди. Јешуа өлүм габағы белә нәсиһәт етмишди: «Мусанын Ганун китабында јазылан һәр шеји сахлајыб јеринә јетирмәк үчүн чох диггәтли олун ки, ондан нә саға, нә дә сола дөнәсиниз» (Јешуа 23:6). Јеһоваја һәр заман итаәт етмәк үчүн биздән дә ҹәсарәт ҝөстәрмәк тәләб олунур. Бу хүсусијјәт, хүсусилә дә, инсанлар бизи Аллаһын ирадәсинә зидд һәрәкәтләрә сөвг едәндә лазым олур. (Һәвариләрин ишләри 4:18—20; 5:29 ајәләрини оху.) Әҝәр дуа едәрәк Јеһоваја ҝүвәнсәк, ҹәсарәтли олмагда О, бизә көмәк едәҹәк.\nЈОЛУМУЗУ НЕҸӘ УҒУРЛУ ЕДӘ БИЛӘРИК?\n7. Ҹәсарәтли олмаг вә уғур газанмаг үчүн Јешуа нә етмәли иди?\n7 Аллаһын ирадәсини ҹәсарәтлә јеринә јетирмәк үчүн биз Онун Кәламыны охумалы вә өјрәндикләримизә әмәл етмәлијик. Мусанын хәләфи олдугдан сонра Јеһова Јешуаја нә етмәли олдуғуну деди: «Гулум Мусанын сәнә тапшырдығы гануна там вә дәгиг әмәл етмәк үчүн ҹәсарәтли вә чох мөһкәм ол... Бу Ганун китабынын сөзләри дилиндән дүшмәсин, орада јазылан һәр шејә дәгиг әмәл етмәк үчүн ҝеҹә-ҝүндүз онун үзәриндә дүшүн. Онда јолун уғурлу олаҹаг вә мүвәффәгијјәт газанаҹагсан» (Јешуа 1:7, 8). Јешуа бу мәсләһәтә әмәл етди вә онун јолу уғурлу олду. Әҝәр биз дә белә даврансаг, Аллаһа хидмәтдә ҹәсарәтли олаҹағыг вә уғур әлдә едәҹәјик.\n2013-ҹү илин иллик ајәси: «Ҹәсарәтли вә мөһкәм ол... Аллаһын Јеһова... сәнинләдир» (Јешуа 1:9, Јени Дүнја тәрҹүмәси)\n8. Бу илин иллик ајәси һансыдыр вә нәјә ҝөрә бу сөзләрин сәнә көмәк едәҹәјини дүшүнүрсән?\n8 Шүбһә јохдур ки, Јеһованын нөвбәти сөзләри Јешуаны мөһкәмләндирди: «Ҹәсарәтли вә мөһкәм ол. Горхма, тәшвишә дүшмә, чүнки Аллаһын Јеһова һәр јердә сәнинләдир» (Јешуа 1:9, Јени Дүнја тәрҹүмәси). Бәли, Јеһованын бизә дә бу ҹүр дәстәк олаҹағына әмин ола биләрик. Буна ҝөрә дә гаршылашдығымыз чәтинликләрә бахмајараг, горхуја вә тәшвишә дүшмәмәлијик. «Ҹәсарәтли вә мөһкәм ол... Аллаһын Јеһова... сәнинләдир», — сөзләри бизим үчүн хүсуси мараг кәсб едир. Чүнки Јешуа 1:9 ајәсиндәки бу сөзләр 2013-ҹү илин иллик ајәси сечилиб. Аллаһын Јешуаја дедији бу сөзләр, еләҹә дә диҝәр инсанларын дилдә вә әмәлдә тәзаһүр етдирдикләри иман вә ҹәсарәт нүмунәләри ил әрзиндә бизи мөһкәмләндирәҹәк.\nОНЛАР ҸӘСАРӘТЛӘ АЛЛАҺЫН ИРАДӘСИНИ ЈЕРИНӘ ЈЕТИРМӘЈИ СЕЧДИЛӘР\n9. Раһаб иманыны вә ҹәсарәтини неҹә тәзаһүр етдирди?\n9 Фаһишә Раһаб Јешуанын Кәнан дијарына ҝөндәрдији ики кәшфијјатчыны ҝизләтди вә онларын дүшмәнләрини аздырмаг үчүн сәһв истигамәтә јөнәлтди. Исраиллиләр Јерихо шәһәрини јерлә-јексан едәндә Раһаб иманы вә ҹәсарәти сајәсиндә өзүнү вә аилә үзвләрини хилас етди (Ибр. 11:30, 31; Јаг. 2:25). Әлбәттә, Јеһованы разы салмаг үчүн Раһаб әхлагсыз һәјат тәрзиндән әл чәкди. Ејнилә, бәзи мәсиһчиләр дә малик олдуглары иман, ҹәсарәт вә мәнәви ҝүҹ сајәсиндә һәјатларында Аллаһа мәгбул дәјишиклик етмишләр.\n10. Рут һәгиги ибадәтин тәрәфини тутдуғуну неҹә ҝөстәрди вә бу, она һансы хејир-дуалары ҝәтирди?\n10 Јешуанын өлүмүндән сонра Моавлы Рут ҹәсарәтлә һәгиги ибадәтин тәрәфини тутду. Чох ҝүман ки, онун Јеһова һаггында мүәјјән билији варды, чүнки онун әри исраилли олмушду. Онун Моав дијарында јашајан дул гајынанасы Наоми Исраилин Бетлеһем шәһәринә гајытмаг гәрарына ҝәләндә Рут да онунла ҝетмәк истәди. Наоми јолда ҝәлинини халгынын арасына гајытмасы үчүн дилә тутмаға чалышды, Рут исә ҹаваб верди: «Мәҹбур етмә ки, сәни тәрк едиб Сәнинлә ҝетмәјим... Халгын халгым олаҹаг, Аллаһын Аллаһым» (Рут 1:16). Бир мүддәтдән сонра Наоминин јахын гоһуму Боаз Рутла евләнди вә онларын оғлу дүнјаја ҝәлди. Нәтиҹәдә, Рут Давуд падшаһын вә Иса Мәсиһин улу нәнәси олду. Бәли, Јеһова онун иманыны вә ҹәсарәтини хејир-дуаландырды (Рут 2:12; 4:17—22; Мат. 1:1—6).\nҺӘЈАТЛАРЫ ҮЧҮН ЧОХЛУ ТӘҺЛҮКӘ!\n11. Јеһојада вә Јеһошева неҹә ҹәсарәт тәзаһүр етдирдиләр вә бунун нәтиҹәси нә олду?\n11 Јеһованын вә һәмиманлыларынын мәнафејини өзүнкүндән үстүн тутан инсанлара Аллаһын дајаг олдуғуну ҝөрмәк иманымызы вә ҹәсарәтимизи даһа да мөһкәмләндирир. Мисал үчүн, баш каһин Јеһојада илә арвады Јеһошеванын нүмунәсинә нәзәр салаг. Ахазја падшаһын өлүмүндән сонра анасы Аталја, Јоашдан башга, падшаһ нәслиндән олан һәр кәси мәһв етди вә тахты әлә кечирди. Јеһојада вә Јеһошева һәјатларыны тәһлүкәјә атараг Ахазын оғлу Јоашы хилас етдиләр вә дүз алты ил ҝизләтдиләр. Једдинҹи илә кечәндә Јеһојада Јоашы падшаһ елан етди вә Аталијаны өлдүрдү (2 Пад. 11:1—16). Сонра исә мәбәдин бәрпа едилмәсиндә падшаһ Јоаша көмәк етди. Јеһојада 130 јашында өләндә падшаһларын јанында басдырылды, «чүнки Исраил үчүн вә Аллаһла мәбәди үчүн јахшылыг етмишди» (2 Салн. 24:15, 16). Үстәлик, падшаһ нәслинин Давуддан Мәсиһә гәдәр ҝәлиб чатмасы да мәһз Јеһојада вә арвадынын бу ҹәсарәтли һәрәкәти сајәсиндә мүмкүн олду.\n12. Евед-Мелек ҹәсарәтли олдуғуну неҹә ҝөстәрди?\n12 Сидгија падшаһын сарај һәрәмағасы Евед-Мелек Јеремја пејғәмбәр үчүн һәјатыны рискә атды. Јәһуда башчылары јаландан Јеремјаны иғтишаш төрәтмәкдә иттиһам едирдиләр. Падшаһ Јеремјаны онларын әлинә верди ки, нә истәјирләр етсинләр. Башчылар да өлмәси үчүн ону чиркабла долу гујуја атдылар (Јер. 38:4—6). Һамынын Јеремјаја нифрәт етмәсинә бахмајараг, Евед-Мелек өзүнү тәһлүкәјә атыб ону гуртармаг үчүн Сидгијаја мүраҹиәт етди. Сидгија она көмәк етмәјә разы олду вә Јеремјаны гујудан чыхартмаг үчүн Евед-Мелекә 30 нәфәр адам верди. Јеремја пејғәмбәр васитәсилә Аллаһ Евед-Мелеки әмин етди ки, бабиллиләр Јерусәлими әлә кечирән заман ону хилас едәҹәк (Јер. 39:15—18). Аллаһ Онун ирадәсини јеринә јетирмәк үчүн ҹәсарәт ҝөстәрән инсанлары мүкафатландырыр.\n13. Үч ибрани ҝәнҹ ҹәсарәтли олдуғуну неҹә ҝөстәрди вә биз онларын нүмунәсиндән нә өјрәнә биләрик?\n13 Бизим ерадан әввәл једдинҹи әсрдә Јеһоваја хидмәт едән үч ибрани ҝәнҹин нүмунәси ајдын шәкилдә ҝөстәрди ки, Аллаһ иман вә ҹәсарәти мүкафатландырыр. Падшаһ Навуходоносор Бабилин јүксәк вәзифәли мәмурларыны бир араја јығыб дүзәлтдији бөјүк гызыл һејкәлә сәҹдә етмәләрини тәләб етди. Белә етмәјән инсан одла гыздырылмыш собанын ичинә атылаҹагды. Үч ибрани ҝәнҹ һөрмәтлә Навуходоносора деди: «Гуллуг етдијимиз Аллаһымыз бизи одла гызмыш собадан хилас етмәјә гадирдир вә сәнин дә әлиндән гуртараҹаг. Сәнә мәлум олсун ки, еј падшаһ, әҝәр белә олмаса да, биз сәнин аллаһларына гуллуг едән дејилик вә сәнин гојдуғун гызыл һејкәлә дә сәҹдә етмәјәҹәјик» (Дан. 3:16—18). Бу ибрани ҝәнҹләрин неҹә хилас олдуғу Даниел 3:19—30 ајәләриндә ајдын тәсвир олунуб. Бу ҝүн бизи одлу собада өлүм тәһлүкәси ҝөзләмәсә дә, бәзән нөгсансызлығымыз сынаға чәкилир вә биз әмин ола биләрик ки, Аллаһ бизим дә ҝөстәрдијимиз иман вә ҹәсарәти хејир-дуаландыраҹаг.\n14. Даниел неҹә ҹәсарәт тәзаһүр етдирди вә бу нә илә нәтиҹәләнди?\n14 Даниелин дүшмәнләри Дараны Даниелин зәрәринә олан бир гәрар чыхармаға инандырдылар. Онлар падшаһа дедиләр: «Отуз ҝүн әрзиндә ким сәндән башга бир аллаһа јахуд инсана дуа етсә, ширләр олан гујуја атылсын». Даниел белә чәтин вәзијјәтдә дә өз иманыны вә ҹәсарәтини горуду. Белә бир фәрманын имзаландығыны ешидәндә о, «өз евинә гајытды. Онун јухары отағынын Јерусәлимә тәрәф олан пәнҹәрәләри ачыг иди. Даниел әввәлләр етдији кими ҝүндә үч дәфә диз чөкүб өз Аллаһына дуа етди вә Онун өнүндә шүкүр етди» (Дан. 6:6—10). Нәтиҹәдә, Даниели ширләр олан гујуја атдылар, амма Јеһова ону горуду (Дан. 6:16—23).\n15. а) Акила вә Прискилла һансы ҝөзәл ҹәсарәт вә иман нүмунәси гојмушлар? б) Исанын Јәһја 13:34 ајәсиндәки сөзләри һансы мәнаны дашыјыр вә бир чох мәсиһчиләр бу ҹүр мәһәббәти неҹә тәзаһүр етдирирләр?\n15 Мүгәддәс Китабда дејилир ки, Акила вә Прискилла Павелә ҝөрә ҹанларыны тәһлүкәјә атмышдылар (Һәв. иш. 18:2; Ром. 16:3, 4). Онлар ҹәсарәт ҝөстәрәрәк Исанын сөзләринә ујғун давранмышдылар: «Сизә јени бир әмр верирәм: бир-биринизи севин. Мән сизи севдијим кими, сиз дә бир-биринизи севин» (Јәһ. 13:34). Мусанын гануну һәр бир кәсдән гоншусуну өзү кими севмәји тәләб едирди (Лев. 19:18). Бәс нә үчүн демәк олар ки, Исанын әмри «јени» иди? Чүнки бу әмр, Иса кими, һәр биримиздән һәјатымызы башгалары уғрунда гурбан вермәјә һазыр олмағы тәләб едир. Бир чох мәсиһчиләр һәмиманлыларыны тәһлүкә вә өлүмдән гуртармаг үчүн ҹәсарәтлә ҹанларыны тәһлүкәјә атараг мәһәббәт тәзаһүр етдирирләр. (1 Јәһја 3:16 ајәсини оху.)\nЕркән мәсиһчиләр ҝүзәштә ҝетмәји ағылларына белә ҝәтирмирдиләр\n16, 17. Мәсиһин еркән вә мүасир давамчылары иманларыны сынаға чәкән һансы сынагларла үзләшмишләр?\n16 Иса кими, еркән мәсиһчиләр дә ҹәсарәт ҝөстәрәрәк јалныз Јеһоваја ибадәт едирдиләр (Мат. 4:8—10). Онлар Рома императорунун шәрәфинә бухур јандырмагдан имтина едирдиләр. (Шәклә бахын.) Дениел Манникс јазмышды: «Чох аз мәсиһчи өз әгидәсиндән имтина едирди, һәрчәнд онлара асан олсун дејә, аренада ичәрисиндә од олан гурбанҝаһ сахлајырдылар. Мәһбусдан садәҹә бир чимдик бухур ҝөтүрүб јанан одун үстүнә атмаг тәләб олунурду, бундан сонра она гурбан шәһадәтнамәси верилир вә о, азад едилирди. Ејни заманда, она дәгигликлә баша салынырды ки, бунунла о, императора сәҹдә етмир, садәҹә Рома дөвләтинин башчысы кими императорун илаһи мөвгејини гәбул етмиш олур. Бүтүн бунлара бахмајараг, демәк олар ки, һеч бир мәсиһчи азад олмаг үчүн бу имкандан истифадә етмирди» («Those About to Die»).\n17 Мүасир дөврдә мәсиһчиләр насист дүшәрҝәләриндә өлүмлә үз-үзә дураркән онлара дәфәләрлә имкан верилирди ки, азадлыға бурахылмаг үчүн Јеһованы инкар етдикләрини ҝөстәрән әризә имзаласынлар. Анҹаг сәнәди имзалајанлар садәҹә бир нечә нәфәр олду. Руандада олан сојгырым вахты тутси вә һути халгындан олан Шаһидләр бир-бирләрини мүдафиә едирдиләр. Белә сынаглар заманы Аллаһын халгына иман вә ҹәсарәт лазымдыр.\nУНУТМА, ЈЕҺОВА БИЗИМЛӘДИР!\n18, 19. Иман вә ҹәсарәтлә бағлы һансы Мүгәддәс Китаб нүмунәләри бизә тәблиғ ишини давам етдирмәјә көмәк едәҹәк?\n18 Бу ҝүн бизә Падшаһлыг һаггында хош хәбәри тәблиғ етмәк вә шаҝирд һазырламаг кими ҝөзәл имкана маликик. Бу, Аллаһын јер үзүндәки хидмәтчиләринә һәвалә етдији ән мөһтәшәм ишдир (Мат. 24:14; 28:19, 20). Әвәзолунмаз нүмунәсинә ҝөрә биз Исаја неҹә дә миннәтдарыг! О, «шәһәрбәшәһәр, кәндбәкәнд ҝәзиб Аллаһын падшаһлығы һаггында хош хәбәри тәблиғ едирди» (Лука 8:1). Онун кими, биз дә Падшаһлыг һаггында хош хәбәри тәблиғ етмәк үчүн иман вә ҹәсарәтә еһтијаҹ дујуруг. Аллаһын көмәји сајәсиндә биз дә «аллаһсызларла долу гәдим [дүнјада]» горхмадан үмумдүнја дашгынын олаҹағы барәдә тәблиғ едән «салеһлик тәблиғчиси» Нуһ кими ола биләрик (2 Пет. 2:4, 5).\n19 Дуа бизә тәблиғ ишини давам етдирмәјә көмәк едәҹәк. Исанын бәзи давамчылары тәгибләрлә үзләшәркән Аллаһын сөзүнү ҹәсарәтлә данышмаг үчүн дуа едәндә онларын бу хаһиши ешидилирди. (Һәвариләрин ишләри 4:29—31 ајәләрини оху.) Әҝәр евдән-евә тәблиғ етмәјә горхурсанса, Јеһова иман вә ҹәсарәт үчүн етдијин дуалары ешидәҹәк. (Мәзмур 66:19, 20 ајәләрини оху.) *\n20. Јеһованын хидмәтчиләри кими бизим һансы көмәјимиз вар?\n20 Шејтанын дүнјасында јашаја-јашаја Аллаһын ирадәсини јеринә јетирмәк елә дә асан дејил. Лакин биз тәк дејилик. Јеһова вә јығынҹағын башы олан Иса Мәсиһ бизимләдир. Үстәлик, бүтүн дүнјада 7 000 000-дан чох һәмиманлымыз вар. Ҝәлин һамымыз иманымызы горујаг вә хош хәбәри бәјан едәркән 2013-ҹү илин иллик ајәсини јадымызда сахлајаг: «Ҹәсарәтли вә мөһкәм ол... Аллаһын Јеһова... сәнинләдир» (Јешуа 1:9, Јени Дүнја тәрҹүмәси).\n^ abz. 19 Ҹәсарәтлә бағлы даһа чох мәлумат алмаг үчүн «Ҝөзәтчи гүлләси» журналынын 2012-ҹи ил 15 феврал сајынын «Ҹәсарәтли вә чох мөһкәм ол» адлы мәгаләсинә бах.


Q=1	C=0	SS=0	LS=1	PS=1	DC=0	LC=0	SD=0	BS=2	G0=131	G1=106	G2=39	DLID=az_RU	BODY=Гојмајын киминсә сәһви сизи бүдрәтсин! | Тәлим\nЈеһова «гајғынызы чәкир»\nЈеһова бизим Дулусчумуздур\nГојун Јеһова сизи формалашдырсын\n«Аллаһымыз Јеһова тәк олан Јеһовадыр»\nГојмајын киминсә сәһви сизи бүдрәтсин!\nЛәл-ҹаваһиратдан гијмәтли хүсусијјәт\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Бразилија жест дили Венесуела жест дили Вјетнам Данимарка Еквадор жест дили Индонезија Исвеч Испанија жест дили Италија жест дили Кирибати Колумбија жест дили Литва Македонија Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Самоа Соломон Адалары пиҹини Тувалу Уелс Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара ачоли ајмара баса (Камерун) башгырд бенгал бикол болгар булу варај волајта га ган гуарани гуҹарат гырғыз дхолуо еве ермәни естон ефик занде ибанаг ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар михе монгол море ндебеле (Зимбабве) нзема нјунгве окпе олу конзо оромо осетин пангасинан папјаменто (Күрасао) пиҹин (Камерун) полјак португал пәнҹаб румын рунјанкоре рус санго сапотек (Истм) себуан сена серб серб (латын) сидамо сингал словак словен сотсил сранан-тонго суаһили тагалог таи тамил татар таҹик тви телугу тетум (Дили) тив тигре ток-писин тсва тумбука түрк түркмән урду урһобо фарс фин фон франсыз хорват чех читонга (Малави) чичева чуваш шона јао јапон јоруба јунан ҝүрҹү һауса һилигајнон һинд һири-моту әрәб өзбәк\nҜөзәтчи гүлләси (тәлим нәшри) | ијун 2016\n«Бир-биринизи үрәкдән бағышлајын» (КОЛ. 3:13).\nНӘҒМӘ: 121, 75\nНәјә әсасән дејә биләрик ки, Јеһованын тәшкилатынын тајы-бәрабәри јохдур?\nМүгәддәс Китаб һамымызын гејри-камил олдуғуну неҹә ҝөстәрир?\nБир-биримизин гәлбини јаралајанда неҹә давранмалыјыг?\n1, 2. Мүгәддәс Китабда Јеһованын халгынын артымы барәдә һансы пејғәмбәрлик јазылыб?\nЈЕҺОВА АЛЛАҺЫН садиг хидмәтчиләриндән, Онун Шаһидләриндән ибарәт тәшкилатын тајы бәрабәри јохдур. Бу үмумдүнја тәшкилат гејри-камил инсанлардан ибарәт олса да, Аллаһын мүгәддәс руһу сајәсиндә бөјүјүр вә чичәкләнир. Ҝәлин ҝөрәк Јеһова Аллаһ гејри-камил, анҹаг һазырлыг руһу ҝөстәрән халгы васитәсилә һансы мөһтәшәм ишләри һәјата кечирир.\n2 1914-ҹү илдә ахырзаман башлајанда Аллаһын халгынын сајы чох аз иди. Лакин Јеһова онларын тәблиғ ишинә бәрәкәт верди. О вахтдан бәри милјонларла инсан Мүгәддәс Китаб һәгигәтләрини өјрәнәрәк Јеһованын Шаһиди олуб. Бу мөһтәшәм артым барәдә Јеһова Аллаһ пејғәмбәрлик едәрәк демишди: «Ән кичијиндән мин нәфәр, ән балаҹасындан гүдрәтли халг төрәјәҹәк. Мән Јеһова вахты јетишәндә бу иши сүрәтләндирәҹәјәм» (Әшј. 60:22). Бу пејғәмбәрлик мәһз ахырзаманда јеринә јетир. Буна ҝөрә дә һал-һазырда Аллаһын халгынын сајы бир чох халгын әһалисиндән чохдур.\n3. Аллаһын хидмәтчиләри инсанлары севдикләрини неҹә ҝөстәрирләр?\n3 Ахырзаман башлајандан бу јана Јеһова Өз халгына һәмчинин Онун ән әсас хүсусијјәти олан мәһәббәти инкишаф етдирмәјә көмәк едир (1 Јәһ. 4:8). Аллаһын мәһәббәтини әкс етдирән Иса Мәсиһ давамчыларына демишди: «Сизә јени бир әмр верирәм: бир-биринизи севин... Аранызда мәһәббәт олса, һамы биләҹәк ки, сиз мәним шаҝирдимсиниз» (Јәһ. 13:34, 35). Јахын кечмишдә баш вермиш бөјүк мигјаслы мүһарибәләр заманы мәсиһиләрә бу әмрә риајәт етмәк хүсусилә ваҹиб иди. Мисал үчүн, тәкҹә Икинҹи Дүнја Мүһарибәси 55 милјон инсанын һәјатына сон гојмушду. Јеһованын Шаһидләри исә бу гырғында иштирак етмәмишдиләр. (Микә 4:1, 3 ајәләрини охујун.) Бунун сајәсиндә онлар «һәр кәсин ганындан тәмиз» олдулар (Һәв. 20:26).\n4. Нәјә ҝөрә Јеһованын халгынын артымы диггәтәлајигдир?\n4 Дүнја «бу дөврүн аллаһы» олан Шејтанын әлиндә олса да, Јеһованын халгы ҝүнү-ҝүндән артмагдадыр (2 Кор. 4:4). Дүнјанын сијаси системи вә күтләви информасија васитәләри Шејтанын әлиндәдир. Лакин о, мүждәнин јајылмасынын гаршысыны һеч ҹүр ала билмир. Вахтынын аз олдуғуну биләрәк Шејтан инсанлары мүхтәлиф васитәләрлә һәгиги ибадәтдән јајындырмаға чалышыр (Вәһј 12:12).\n5. Нәјә ҝөрә инсанлар бәзән хәтримизә дәјирләр? (Мәгаләнин әввәлиндәки шәклә бахын.)\n5 Мәсиһи јығынҹагларында Аллаһа вә инсанлара мәһәббәт хүсусилә вурғуланыр. Иса Мәсиһ дә мәһз буну демишди. Ондан сорушанда ки, ән бөјүк әмр һансыдыр о, белә ҹаваб вермишди: «“Аллаһын Јеһованы бүтүн гәлбинлә, бүтүн варлығынла вә бүтүн ағлынла сев”. Бу, биринҹи вә ән бөјүк әмрдир. Икинҹиси дә буна бәнзәјир: “Башгасыны өзүнү севдијин кими сев”» (Мәт. 22:35—39). Тәәссүф ки, Мүгәддәс Китабда дејилдији кими Адәмин ҝүнаһына ҝөрә һамы гејри-камил доғулур. (Ромалылара 5:12, 19 ајәләрини охујун.) Буна ҝөрә дә, ола билсин, һәрдән јығынҹагда кимсә өз һәрәкәти вә ја сөзү илә хәтримизә дәјсин. Бу бизим Јеһоваја вә Онун халгына олан севҝимизи сынаја биләр. Белә вәзијјәтдә биз неҹә давранаҹағыг? Кечмишдә јашамыш Аллаһын садиг хидмәтчиләри белә, сөзләри вә әмәлләри илә башгаларыны инҹитмиш, онлара јара вурмушдулар. Мүгәддәс Китабын бу һагда нә дедијиндән чох шеј өјрәнә биләрик.\nӘлинин вә оғулларынын дөврүндә јашасајдыныз, онларын һәрәкәтләри сизә неҹә тәсир едәрди? (6-ҹы абзаса бахын.)\n6. Баш каһин Әли һансы сәһвә јол верди?\n6 Ҝөтүрәк баш каһин Әлини. Онун Јеһованын ганунларына риајәт етмәјән ики оғлу вар иди. Аллаһын Кәламында јазылыб: «Әлинин оғуллары јарамаз адамлар идиләр, Јеһоваја һөрмәт етмирдиләр» (1 Ишм. 2:12). Һәгиги ибадәтин горунуб сахланмасында Әли әсас рол ојнаса да, оғуллары чох ҹидди ҝүнаһлара јол верирдиләр. Әлинин бүтүн баш верәнләрдән хәбәри вар иди, амма буна башдансовду јанашырды. Нәтиҹәдә Јеһова Аллаһ Әлинин аиләсинә гаршы һөкм чыхартды (1 Ишм. 3:10—14). Онун нәслиндән даһа һеч ким баш каһин кими хидмәт етмәјәҹәкди. Әҝәр о дөврдә јашасајдыныз, Әлинин оғулларынын ҝүнаһларына ҝөз јуммағы сизә неҹә тәсир едәрди? Буна ҝөрә Аллаһа хидмәти дајандырардыныз?\n7. Давуд падшаһ һансы ағыр ҝүнаһы ишләмишди вә Аллаһ бу вәзијјәтдә неҹә давранды?\n7 Давуд пејғәмбәр Јеһованын «көнлүнә јатан адам» иди (1 Ишм. 13:13, 14; Һәв. 13:22). Лакин о, Бадсәба илә әхлагсызлыг етди. Бадсәба һамилә галды. Бүтүн бунлар Бадсәбанын әри Урјај мүһарибәдә оланда баш вермишди. О, гыса мүддәтә дөјүшдән гајыданда Давуд ону евинә ҝөндәрмәјә чалышырды. Дүшүнүрдү ки, Урјај Бадсәба илә јахынлыг едәр вә һамы елә биләр, ушағын атасы одур. Анҹаг Урјај евинә ҝетмәди. Буна ҝөрә дә Давуд ишләри елә дүзүб-гошду ки, ону дөјүшдә өлдүрсүнләр. Бу ҹинајәт Давуда баһа баша ҝәлди, һәм өзүнүн, һәм дә аиләсинин башына бәлалар ҝәтирди (2 Ишм. 12:9—12). Буна бахмајараг, Аллаһ Давуду бағышлады, чүнки о, Аллаһ гаршысында сидги-үрәклә јеријирди (1 Пад. 9:4). Әҝәр Давуд пејғәмбәрин дөврүндә јашасајдыныз, баш верәнләр сизә неҹә тәсир едәрди? Давуд падшаһын һәрәкәти сизи бүдрәдәрди?\n8. а) Һәвари Бутрус вердији сөзә неҹә нахәләф чыхды? б) Бутрус сәһв етсә дә, нәјә ҝөрә Јеһова онун үстүндән хәтт чәкмәди?\n8 Мүгәддәс Китабда бу мөвзу илә бағлы башга бир нүмунә дә вар. Бу, һәвари Бутрусдур. Иса Мәсиһ ону һәвари сечмишди. Анҹаг Бутрус һәрдән елә һәрәкәтләрә јол верирди, елә сөзләр дејирди ки, сонра пешман олурду. Мисал үчүн, бир дәфә о, әминликлә демишди ки, һамы Исадан үз дөндәрсә дә, о, һеч вахт буну етмәз (Марк 14:27—31, 50). Бунунла белә, Иса һәбс олунанда, Бутрус да дахил олмагла, бүтүн һәвариләр ону тәрк етди. Бу азмыш кими, Бутрус Исаны таныдығыны белә инкар етмишди (Марк 14:53, 54, 66—72). Бу һәрәкәтинә ҝөрә Бутрус пешман олду, буна ҝөрә дә Јеһова ону бағышлады вә јенә Она хидмәт етмәјә изин верди. Әҝәр сиз о вахт шаҝирдләрин арасында олсајдыныз, Бутрусун һәрәкәти Јеһоваја сәдагәтинизи сарсыдарды?\n9. Нәјә ҝөрә әминсиниз ки, Аллаһ һәмишә әдаләтлә давраныр?\n9 Јухарыда ҝәтириләнләр ҹәми бир нечә нүмунәдир. Һәм узаг кечмишдә, һәм дә бизим дөврдә Аллаһын хидмәтчиләринин арасындан ҝүнаһ ишләјән, башгаларыны өз һәрәкәтләри илә јаралајан бир чох инсанын адыны чәкмәк олар. Анҹаг әсас мәсәлә бу дејил, әсас одур ки, сиз баҹы-гардашларын сәһвләринин сизи бүдрәтмәсинә јол верәҹәксиниз? Буна ҝөрә Јеһованы вә Онун халгыны тәрк едәҹәксиниз? Јохса Јеһованын ҝүнаһ ишләјән адама төвбә етмәк үчүн вахт вердијини вә өз вахтында һәр шеји әдаләтлә һәлл едәҹәјини дүшүнүб ҝөзләјәҹәксиниз? Һәрдән ҹидди ҝүнаһ ишләјәнләр Јеһованын мәрһәмәтини рәдд едир вә төвбә етмирләр. Белә һалда Јеһова ҝүнаһкара вахты чатанда лазыми һөкмү чыхараҹаг. Лазым ҝәлсә, һәтта јығынҹагдан кәнар едәҹәк.\nАЛЛАҺА САДИГ ГАЛЫН\n10. Јәһуда Искәрјутун вә Бутрусун сәһвләри илә бағлы Иса Мәсиһ нәји анлајырды?\n10 Мүгәддәс Китабда Аллаһын бир чох садиг хидмәтчиләринин нүмунәси ҝәтирилиб. Башгаларынын сәһвләринә бахмајараг, онлар Јеһовадан вә Онун халгындан үз дөндәрмәјибләр. Мисал үчүн, бүтүн ҝеҹәни дуа етдикдән сонра Иса Мәсиһ 12 һәвари сечди. Јәһуда Искәрјут да онларын сырасында иди. Сонрадан о, Мәсиһә хәјанәт етди. Бу азмыш кими, һәлә Бутрус да ону инкар етди. Анҹаг Иса јол вермәди ки, бүтүн бунлар онун сәмави Атасы илә мүнасибәтләринә хәләл ҝәтирсин (Лука 6:12—16; 22:2—6, 31, 32). Иса баша дүшүрдү ки, онларын һәрәкәтләринә ҝөрә нә Јеһова, нә дә Онун халгы ҝүнаһкар дејил. Давамчылары һәрдән ону кәдәрләндирсәләр дә, о, ишини дајандырмады. Бүтүн бунларын әвәзиндә Јеһова Исаја мүкафат верди, ону дирилдиб сәмави Падшаһлығында Падшаһ тәјин етди (Мәт. 28:7, 18—20).\n11. Аллаһын Кәламында Јеһованын мүасир хидмәтчиләри барәдә һансы пејғәмбәрлик јазылыб?\n11 Исанын нүмунәси бизи Јеһоваја вә Онун халгына садиг галмаға тәшвиг едир. Буна тутарлы сәбәбимиз вар. Биз Јеһова Аллаһын Өз хидмәтчиләри васитәсилә бу ахырзаманда нәләри һәјата кечирдијини ҝөрәндә һејрәтә ҝәлирик! Јеһованын мүхтәлиф милләтләрдән ибарәт халгы һәгигәти дүнја мигјасда тәблиғ едән јеҝанә халгдыр. Чүнки Јеһова јалныз бу халгы һидајәт едир. Әшија 65:14 ајәсиндә Аллаһын халгынын руһани вәзијјәти бу ҹүр тәсвир олунур: «Гулларым үрәк ҹошгунлуғундан һајгыраҹаг».\n12. Башгаларынын сәһвләринә неҹә јанашмалыјыг?\n12 Биз чох шадыг ки, Јеһова Аллаһын рәһбәрлији алтында бу ҹүр ҝөзәл ишләр ҝөрә билирик. Амма Шејтан дүнјасы ҝет-ҝедә ҝәләҹәјә бүтүн үмидини итирир вә демәк олар ки, јаса батыб. Одур ки ҝәлин дүшүнәк, бир-ики нәфәрин сәһвинә ҝөрә Јеһованы вә Онун халгыны тәрк етмәк нә дәрәҹәдә ағыллы һәрәкәтдир? Биз Јеһоваја сәдагәтимизи горумалы вә Онун ҝөстәришләринә риајәт етмәлијик. Бундан әлавә, башгаларынын сәһвләринә дүзҝүн јанашмағы өјрәнмәлијик.\n13, 14. а) Нәјә ҝөрә бир-биримизә гаршы сәбирли олмалыјыг? б) Һансы вәди һәмишә јадда сахламалыјыг?\n13 Баҹы-гардашларымыздан кимсә хәтримизә дәјәндә, јахуд бизи јаралајанда неҹә давранмалыјыг? Мүгәддәс Китабда буна даир ҝөзәл бир принсип вар: «Күсәјән олма, инҹиклик ахмагларын көксүндә јува салыр» (Ваиз 7:9). Нәзәрә алмалыјыг ки, бәшәријјәтин камиллији итирмәсиндән нә аз, нә чох дүз 6000 ил кечиб вә гејри-камил инсанлар сәһвләр етмәјә мејиллидирләр. Бу сәбәбдән дә һәмиманлыларымыздан һәддән артыг чох шеј ҝөзләмәмәлијик. Үстәлик, фикримизи онларын сәһвләринә ҹәмләмәлијик, јохса Аллаһа хидмәт бизә севинҹ ҝәтирмәјәҹәк. Ән бетәри исә ҝетдикҹә Јеһоваја иманымыз зәифләјәҹәк вә Онун тәшкилатыны тәрк едәҹәјик. Бунунла да һәм Аллаһын ирадәсини јерини јетирмәк шәрәфини, һәм дә јени дүнјада әбәди јашамаг үмидини итирәҹәјик.\n14 Севинҹимизи вә үмидимизи горумаг үчүн Јеһова Аллаһын вердији вәди һәмишә јадда сахламалыјыг: «Будур, Мән јени ҝөјләр вә јени јер јарадырам, көһнә шејләр јада дүшмәјәҹәк, даһа хатырланмајаҹаг» (Әшј. 65:17; 2 Бут. 3:13). Гојмајын башгаларынын сәһвләри сизи бу хејир-дуалардан мәһрум етсин!\n15. Иса Мәсиһин сөзләринә әсасән, кимсә хәтримизә дәјәндә неҹә давранмалыјыг?\n15 Биз һәлә ки ҹәннәтдә дејилик, һәлә бу дүнјада јашајырыг. Буна ҝөрә дә хәтримизә дәјән олаҹаг. О заман дүшүнмәлијик: «Бу вәзијјәтдә Аллаһ мәним неҹә давранмағымы истәјир?» Мәсәлән, Иса Мәсиһин дедији бир принсипи јадымыза сала биләрик: «Әҝәр инсанларын тәгсирләрини бағышлајырсынызса, ҝөјдәки Атаныз да сизи бағышлајаҹаг. Лакин онларын тәгсирләрини бағышламырсынызса, Атаныз да сизин тәгсирләринизи бағышламајаҹаг». Һәмчинин Исанын бағышламагла бағлы Бутрусун суалына вердији ҹавабын үзәриндә дүшүнә биләрик. Бутрус сорушмушду ки, она гаршы ҝүнаһ едән адамы о, нечә дәфә бағышламалыдыр, једди дәфә? Иса демишди: «Једди дәфә јох, лазым ҝәлсә, лап јетмиш једди дәфә бағышламалысан». Иса Мәсиһ демәк истәјирди ки, биз һәмишә бағышламаға һазыр олмалыјыг (Мәт. 6:14, 15; 18:21, 22).\n16. Јусиф бизә неҹә нүмунә гојуб?\n16 Кимсә бизи јаралајанда Јусифдән нүмунә ҝөтүрә биләрик. Јусиф Јагуб пејғәмбәрин Рәһиләдән доғулан ики оғлундан биринҹиси иди. Јусифин он өҝеј гардашы да вар иди. Онлар онун пахыллығыны чәкирдиләр, чүнки аталары Јусифи онлардан чох истәјирди. Онлар Јусифә о дәрәҹәдә нифрәт етмәјә башладылар ки, ону гул кими сатдылар. Илләр кечди, Мисир һөкмдары Јусифин јахшы ишләрини ҝөрүб ону өлкәдә икинҹи адам тәјин етди. О әразини аҹлыг бүрүјәндә Јусифин гардашлары әрзаг алмаг үчүн Мисирә ҝәлдиләр, амма ону танымадылар. Јусиф сәлаһијјәтиндән истифадә едиб гардашларындан гисас ала биләрди. Анҹаг о буну етмәди, гардашларынын дәјишиб-дәјишмәдијини јохлады. Гардашларынын дәјишдијинә әмин оланда Јусиф ким олдуғуну онлара ачды. Сонралар исә Јусиф онлара демишди: «Нараһат олмајын, мән нә сизи, нә дә ушагларынызы аҹ гојмајаҹағам». Аллаһын Кәламында бу барәдә јазылыб: «Бу сөзләрлә Јусиф гардашларына үрәк-дирәк вериб онлары архајын етди» (Јар. 50:21).\n17. Башгалары сизә гаршы ҝүнаһ ишләјәндә, неҹә давранаҹагсыныз?\n17 Һамы сәһвләр етдији үчүн, јәгин сиз дә киминсә гәлбинә тохунмусунуз. Әҝәр белә бир шеј баш верибсә, Мүгәддәс Китаб мәсләһәтинә әмәл едәрәк хәтринә дәјдијиниз инсана јахынлашыб ондан үзр истәјин вә араныздакы мүнасибәти дүзәлтмәјә чалышын. (Мәтта 5:23, 24 ајәләрини охујун.) Башгалары бизи бағышлајанда бизә хош олдуғу кими, ҝәлин биз дә башгаларыны бағышлајаг ки, онлара да хош олсун. Колослулара 3:13 ајәсиндә дејилир: «Бир-биринизә гаршы һәмишә сәбирли олун, биринизин диҝәриндән шикајәти олса да, бир-биринизи үрәкдән бағышлајын. Јеһова сизи үрәкдән бағышладығы кими, сиз дә бир-биринизи үрәкдән бағышламалысыныз». 1 Коринфлиләрә 13:5 ајәсиндә дејилдији кими әсл мәһәббәт «она едилән пислијин һесабыны тутмур». Биз башгаларыны бағышладығымыз тәгдирдә Јеһова да бизи бағышлајаҹаг. Буна ҝөрә дә кимсә бизә гаршы ҝүнаһ едәндә ҝәлин әсл мәсиһи кими давранаг, Јеһова Аллаһымыз бизә мәрһәмәт ҝөстәрдији кими, биз дә она мәрһәмәт ҝөстәрәк. (Зәбур 103:12—14 ајәләрини охујун.)\nҜӨЗӘТЧИ ГҮЛЛӘСИ (ТӘЛИМ НӘШРИ) ијун 2016


Q=5	C=4	SS=3	LS=0	PS=1	DC=0	LC=0	SD=0	BS=0	G0=69	G1=54	G2=25	DLID=az_RU	BODY=Гәрби Јавада тәблиғ вә «папа»нын баш ҝејими һекајәси | Индонезија тарихи\n1933-ҹү илдә Франк Рајс гардаш Шимали Сулавесидән олан Теодор (Тео) Ратуну өзү илә бирликдә Ҹакартада әдәбијјат анбарында ишләмәјә дәвәт етди. Тео хатырлајыр: «Падшаһлыг иши чох хошума ҝәлди вә Франк гардашла тәблиғ етмәјә башладым. Сонра Бил Һантерин Јавада етдији тәблиғ сәјаһәтинә вә Суматраја ҝедән “Нур дашыјыҹысы”нын ҝәми һејәтинә гошулдум». Тео һәгигәти гәбул едән илк индонезијалы иди. О, Јавада, Шимали Сулавесидә вә Суматрада онилликләр әрзиндә өнҹүл кими хидмәт етмишди.\nНөвбәти ил Бил Һантер Ҹакартада јашајан Феликс Тан адлы тәләбәјә «Өлүләр һарададыр?» буклетини верди. Феликс евинә, Бандунга (Гәрби Јава) гајыдыб буклети кичик гардашы Додоја ҝөстәрди. Онлар буклетдән илк инсан олан Адәмин ҹисмани варлыг олдуғуну вә өләндә ондан һеч бир руһун ајрылыб јашамаға давам етмәдијини охујанда чох тәәҹҹүбләндиләр (Јар. 2:7). Бу гардашларын руһани мөвзулара марағы даһа да артды. Феликс вә Додо Ҝөзәтчи Гүлләси ҹәмијјәтинин әдәбијјатларыны тапмаг үчүн Бандунгда көһнә китаблар сатылан мағазалары әләк-вәләк етдиләр. Онлар охудугларыны евдәкиләрлә бөлүшүрдүләр. Тапдыглары нәшрләри охудугдан сонра Ҹакартадакы әдәбијјат анбарына мәктуб јаздылар. Мәктубларына ҹаваб олараг өзү илә әдәбијјат ҝәтирән Франк гардашын ҝәлдијини ҝөрәндә чох севиндиләр.\nФранк гардаш Ҹакартаја гајыдандан сонра Бандунга јениҹә аилә гурмуш Клем Дешампла јолдашы Ҹејн ҝәлди. Онлар орада 15 ҝүн галдылар. Феликс бөлүшүр: «Клем гардаш биздән вәфтиз олмаг истәјиб-истәмәдијимизи сорушду. Мән, Додо, кичик баҹым Ҹозефина вә анам Канг Нио өзүмүзү Јеһоваја һәср едиб вәфтиз олдуг» *. Вәфтиз олдугдан сонра Тан аиләси Клем вә Ҹејнлә бирликдә 9 ҝүнлүк тәблиғ кампанијасына гошулдулар. Клем онлара шаһидлик үчүн вәрәгә илә тәблиғ етмәјин үсулуну ҝөстәрди. Бу вәрәгәдә үч дилдә гысаҹа хош хәбәр јазылмышды. Бандунгдакы груп аз сонра Индонезијада икинҹи јығынҹаг олду.\n«Папа»нын баш ҝејими\nТәблиғ ишинин вүсәт алмасы Христиан дининин руһаниләринин ҝөзүндән јајынмады. Онлар әлалтылары илә бирҝә Јеһованын Шаһидләринин инанҹлары вә фәалијјәти әлејһинә мәгаләләр чап етмәјә башладылар. Бу мәгаләләрә ҝөрә Дини Ишләр Департаменти Франк Рајс гардашы сорғу-суала чағырды. Вердији ҹаваблар онлары гане етди, буна ҝөрә дә тәблиғ ишинин давам етмәсинә изин вердиләр *.\n1930-ҹу илләрин әввәлиндә әксәр колонија мәмурлары тәблиғ ишинә манечилик төрәтмирдиләр. Амма насист Алманијасы Авропада һакимијјәтә ҝәләндә бәзи бүрократлар өз мөвгеләрини дәјишдиләр, хүсусән дә гаты католикләр. Клем Дешамп гардаш хатырлајыр: «Ҝөмрүк мәмуру олан бир католик китабларымызын насизм әлејһинә олдуғуну бәһанә ҝәтирәрәк онлары мүсадирә етди. Наразылығымы билдирмәк үчүн Ҝөмрүк Департаментинә зәнҝ вурдум. Мәнә дедиләр ки, һәмин мәмур мәзунијјәтдәдир. Бизи ҝөзү ҝөтүрмәјән бу мәмуру католик олмајан меһрибан бир киши әвәз едирди. О бизә деди: “Нә гәдәр ки о јохдур, ҝәлин һамысыны ҝөтүрүн!”»\nҸејн Дешамп бөлүшүр: «Бир дәфә дә мәмурлар “Дүшмәнләр” адлы китабдакы ики шәкли дәјишмәји тәләб етдиләр. Һәмин шәкилләр гыврылан иланын (Шејтан) вә сәрхош фаһишәнин (јалан дин) карикатурасы иди *. Һәр икисинин башында “папа”нын баш ҝејими тәсвир олунмушду. Амма биз бу китабы пајламаг нијјәтиндә идик. Буна ҝөрә дә үчүмүз истинин ҹырһаҹырында саһилдә отуруб минләрлә китабы бир-бир ачараг “папа”нын шәкилдәки баш ҝејимини гаралајырдыг».\n«Дүшмәнләр» китабында гадаған олунмуш ики шәкил\nАвропа мүһарибәјә доғру ирәлиләдији бир вахтда әдәбијјатларымыз христиан дүнјасынын ријакарлығыны вә сијасәтә гарышдығыны ҹәсарәтлә ифша етмәјә давам едирди. Бунун гаршылығында руһаниләр һакимијјәтә даһа да тәзјиг ҝөстәрдиләр ки, ишимизә гадаға гојулсун. Нәтиҹәдә, бир нечә әдәбијјатымыз гадаған олунду.\nАмма гардашлар иши дајандырмаг фикриндә дејилдиләр. Онлар Австралијадан ҝөндәрилән чап машынындан там шәкилдә јарарланырдылар (Һәв. 4:20). О ҝүнләри јада салараг Ҹејн баҹы дејир: «Јени буклет вә ја журнал чап едәндә иҹазә алмаг үчүн бир нүсхәсини дөвләтә тәгдим етмәли идик. Биз әдәбијјаты һәфтәнин әввәли чап едиб јығынҹаглара пајлајыр, һәфтәнин ахыры исә бир нүсхәни баш прокурорлуға апарырдыг. Онлар иҹазә вермәјәндә һејифсиләндијимизи ҝөстәрмәк үчүн башымызы јырғалајырдыг, сонра да вахт итирмәдән нөвбәти әдәбијјаты чап едирдик».\nГадаған олунмуш әдәбијјаты пајлајан баҹы-гардашлар полислә, санки, сичан-пишик ојуну ојнајырдылар. Мәсәлән, Кедиридә (Шәрги Јава) шаһидлик едәркән ҝөзләнилмәдән полис саһә инспектору Чарлз Һарис гардашы јанына чағырыб деди:\n«Сәһәрдән сәни ахтарырам. Ҝөзлә, гој ҝедим гадаған олунмуш китабларынызын сијаһысыны ҝәтирим».\n«Инспектор евиндә сијаһыны ахтараркән мән гадаған олунмуш әдәбијјатлары палтомун ич ҹибләриндә ҝизләтдим. О гајыданда исә она гадаған олунмамыш 15 буклет вердим. Инспектор һәвәссиз-һәвәссиз мәнә ианә верди. Гадаған олунмуш әдәбијјатлары исә һәмин күчәнин о бири башындакы евләрдә пајладым», — дејә Чарлз гардаш бөлүшүр.\nТәзјигләрә рәғмән чап иши дајанмыр\nИкинҹи Дүнја мүһарибәси Авропаны ағушуна аланда Нидерланддан Индонезијаја ҝәлән әдәбијјатын идхалы дајанды. Лакин гардашлар бу проблемин олаҹағыны габагҹадан сезиб чап ишини Ҹакартада коммерсија ширкәтиндә тәшкил етдиләр. 1939-ҹу илин јанвар ајында «Тәсәлли» (индики «Ојанын!») журналынын Индонезија дилиндә илк нәшри ишыг үзү ҝөрдү. Аз сонра исә бу дилдә «Ҝөзәтчи гүлләси» журналы чап олунду. Гардашлар кичик чап машыны алыб журналлары өзләри дәрҹ етмәјә башладылар. 1940-ҹы илдә Австралијадакы гардашлар даһа бөјүк чап машыны ҝөндәрдиләр. Бу машында гардашлар Индонезија вә Нидерланд дилләриндә буклетләр, журналлар чап едирдиләр. Онлар бүтүн хәрҹләри өз ҹибләриндән өдәјирдиләр.\nҸакарта анбарына ҝәтирилән илк чап машыны\n1941-ҹи ил ијулун 28-и һөкумәт Ҝөзәтчи Гүлләси Ҹәмијјәтинин бүтүн әдәбијјатларыны гадаған етди. Ҹејн баҹы дејир: «Бир ҝүн сәһәр офисимдә јазы машынында чап едәркән бигафил гапы ачылды. Ичәри синәсиндә медаллары, әлиндә ағ әлҹәкләри, белиндә гылынҹы, башында ләләкли папағы олан һәрби ҝејимли јүксәк рүтбәли нидерландлы мәмур вә үч полис дахил олду. Биз һеч тәәҹҹүбләнмәдик. Чүнки әдәбијјатларымыза гадаға гојулаҹағыны үч ҝүн әввәл билирдик. Өзүндәнразы мәмур узун бир гәтнамә охудугдан сонра тәләб еләди ки, чап машынымызы мөһүрләмәси үчүн ону чапханаја апараг. Анҹаг јолдашым она деди ки, артыг ҝеҹдир. Чүнки чап машыны дүнән сатылмышды!»\nАнҹаг Мүгәддәс Китаб гадаған олунмамышды. Беләҹә, онлар тәкҹә Мүгәддәс Китабдан истифадә едәрәк ев-ев тәблиғ етмәјә давам едирдиләр. Онлар Мүгәддәс Китаб дәрсләри дә кечирдиләр. Амма Асијаны мүһарибә тәһлүкәси ҝөзләдији үчүн хариҹи вәтәндашлығы олан өнҹүлләрә Австралијаја гајытмаг ҝөстәриши верилди.\n^ абз. 5 Сонрадан Феликсин атасы вә үч кичик гардашы да Јеһованын Шаһиди олду. Баҹысы Ҹозефина Андре Елијасла аилә гурду вә онлар Ҝөзәтчи Гүлләсинин Мүгәддәс Китаб Мәктәби Ҝиладда тәлим алдылар. Ҹозефинанын һәјат һекајәси «Ојанын!» журналынын 2009-ҹу ил сентјабр (рус.) сајында дәрҹ олунуб.\n^ абз. 7 Икинҹи Дүнја мүһарибәсиндән сонра Франк Австралијаја гајытды вә орада аилә гурду. Франк гардаш 1986-ҹы илдә јерүзү һәјатыны баша вурду.\n^ абз. 9 Бу шәкилләр Вәһј 12:9 вә 17:3—6 ајәләринә әсасланыб.\nИндонезија: Гәрби Јава бәһрә верир


Q=13	C=8	SS=2	LS=2	PS=4	DC=0	LC=0	SD=0	BS=1	G0=43	G1=20	G2=6	DLID=az_RU	BODY=1 Ишмуил 28 | Онлајн Мүгәддәс Китаб | Јени дүнја тәрҹүмәси\n1 Ишмуил 28:1—25\nТалут Ејн-Дорда бир ҹиндарын јанына ҝәлир (1—25)\n28 Һәмин ҝүнләрдә филиштлиләр исраиллиләрлә мүһарибә етмәк үчүн гошунларыны топладылар.+ Ахыш Давуда деди: «Јәгин билирсән ки, сән вә адамларын мәнимлә бирликдә мүһарибәјә ҝедәҹәксиниз».+ 2 Давуд ҹаваб верди: «Сән даһа јахшы биләрсән гулун нә етмәлидир». Ахыш Давуда деди: «Буна ҝөрә дә сәни һәмишәлик өзүмә мүһафизәчи гојурам».+ 3 Ишмуил вәфат етмишди. Бүтүн Исраил онун јасыны сахламышды. Ону өз шәһәриндә, Рамада дәфн етмишдиләр.+ Талут өлкәдән бүтүн ҹиндарларын вә фалчыларын көкүнү кәсмишди.+ 4 Филиштлиләр топлашыб Шунама+ ҝетдиләр вә орада ордуҝаһ гурдулар. Талут да бүтүн Исраили топлајыб Ҝилбуда ордуҝаһ гурду.+ 5 Талут филиштлиләрин ордуҝаһыны ҝөрәндә горхду, үрәји тир-тир әсди.+ 6 Талут Јеһоваја мүраҹиәт етсә дә,+ Јеһова она нә рөја, нә Урим+, нә дә пејғәмбәрләр васитәсилә ҹаваб вермәди. 7 Ахырда Талут хидмәтчиләринә деди: «Мәним үчүн бир ҹиндар гадын+ тапын, ҝедиб онунла данышаҹағам». Хидмәтчиләри дедиләр: «Ејн-Дорда+ ҹиндар гадын вар». 8 Талут башга палтар ҝејиниб ҝөркәмини дәјишди. Өзү илә ики нәфәр ҝөтүрүб ҝеҹә икән гадынын јанына ҝетди. Она деди: «Хаһиш едирәм, мәним үчүн руһ чағыр, фала бах.+ Кими десәм, ону чағыр». 9 Амма гадын деди: «Билмәмиш олмазсан, Талут өлкәдән ҹиндарларын, фалчыларын көкүнү кәсиб.+ Нәјә ҝөрә мәни тәләјә салыб өлүмә јуварлајырсан?»+ 10 Талут Јеһоваја анд ичиб деди: «Јеһоваја анд олсун, бу ишдә бојнуна ҝүнаһ дүшмәјәҹәк!» 11 Гадын сорушду: «Кими чағырым сәнин үчүн?» Талут деди: «Ишмуили». 12 Гадын Ишмуили* ҝөрәндә+ бәркдән чығырды. О, Талута деди: «Мәни нијә алдатдын? Сән ки Талутсан!» 13 Падшаһ деди: «Горхма, де ҝөрүм нә ҝөрүрсән?» Гадын: «Јердән галхан илаһи бир мәхлуг ҝөрүрәм», — деди. 14 Талут сорушду: «Ҝөркәми неҹәдир?» Гадын деди: «Јердән гоҹа киши галхыр, әјниндә ҹүббә+ вар». Талут онун Ишмуил олдуғуну анлады. О диз чөкүб баш әјди, сонра јерә дөшәнди. 15 Ишмуил Талута деди: «Нә үчүн мәни чағырыб нараһат едирсән?» Талут ҹаваб верди: «Башым галдадыр. Филиштлиләр мәнимлә мүһарибә едир. Аллаһ исә мәни атыб, нә пејғәмбәрләрлә, нә дә рөјада мәнә ҹаваб вермир.+ Она ҝөрә дә сәни чағырдым ки, мәнә бир јол ҝөстәрәсән».+ 16 Ишмуил деди: «Бир һалда ки Јеһова сәни атыб,+ сәнә дүшмән олуб, даһа мәнә нә үчүн үз тутмусан? 17 Јеһова мәним дилимлә нә демишдисә, ону да едәҹәк: Јеһова тахт-таҹы сәндән алыб сојдашына, Давуда верәҹәк.+ 18 Јеһованын сөзүнә бахмадығын үчүн, әмалигәләрдән Онун аҹығыны чыхмадығын үчүн+ Јеһова бу ҝүн бүтүн бунлары сәнин башына ҝәтирир. 19 Јеһова Исраили дә, сәни дә филиштлиләрә тәслим едәҹәк.+ Сабаһ оғулларынла бирликдә мәним јанымда олаҹагсан.+ Јеһова Исраилин ордусуну филиштлиләрә мәғлуб едәҹәк».+ 20 Буну ешитҹәк Талут тиртап јерә сәрилди. О, Ишмуилин сөзләриндән бәрк горхмушду. Ҹанында тагәт дә галмамышды, чүнки бүтүн ҝүнү, бүтүн ҝеҹәни дилинә һеч нә дәјмәмишди. 21 Гадын ҝәлиб Талутун һалыны ҝөрәндә деди: «Сәнин гарабашын сөзүнә итаәт ҝөстәрди. Мән өзүмү ода атыб+ дедијини етдим. 22 Ҝәл сән дә бу гарабашыны ешит. Гој бир тикә чөрәк ҝәтирим, је, ҹанына тагәт ҝәлсин. Ахы јола чыхаҹагсан». 23 Амма Талут јемәкдән имтина етди вә «истәмирәм» деди. Хидмәтчиләри дә гадынла бирҝә тәкид едәндә разылашды, јердән галхыб тахтын үстүндә отурду. 24 Гадынын евиндә бәсләнмиш дана вар иди. О, тез ҝедиб дананы кәсди, ун ҝөтүрүб хәмир јоғурду вә мајасыз чөрәк биширди. 25 Талутла хидмәтчиләри үчүн сүфрә ачды вә онлар једиләр. Сонра онлар галхыб ҝеҹә икән јола дүшдүләр.+\n^ Бу әһвалат ҹиндар гадынын нөгтеји-нәзәри илә нәгл олунур. Ҹиндары Ишмуилин ҹилдинә ҝирмиш ҹин алдадырды.\n1 Ишмуил 28


Q=0	C=0	SS=0	LS=0	PS=0	DC=0	LC=0	SD=0	BS=0	G0=117	G1=90	G2=31	DLID=az_RU	BODY=Хидмәтә һазыр көнүллүләр—Субај баҹылар\nТӘБЛИҒЧИЛӘРӘ еһтијаҹ олан өлкәләрдә хидмәт едән чалышган баҹы-гардашларын сырасында чохлу субај баҹылар вар. Бу баҹыларын бәзиләри артыг онилликләрдир ки хариҹи өлкәдә хидмәт едир. Ҝөрәсән, илләр әввәл онлара башга өлкәјә көчмәјә нә көмәк едиб? Евдән узагда хидмәт етмәк онлара нә өјрәдиб? Бунун онларын һәјатына һансы тәсири олуб? Биз бу саһәдә тәҹрүбәси олан бир нечә баҹыдан мүсаһибә ҝөтүрмүшүк. Әминик ки, бу мүсаһибәнин хидмәтдән мәмнунлуг дујмаг истәјән субај баҹылара бөјүк көмәји дәјәҹәк. Әслиндә, бу баҹыларын сөзләри Јеһованын бүтүн хидмәтчиләринә фајда ҝәтирә биләр.\nТӘРӘДДҮДЛҮ ФИКИРЛӘРИ РАМ ЕДИРЛӘР\nЈәгин билмәк истәјәрдиниз, субај өнҹүлләрә хариҹи өлкәдә хидмәтләрини уғурла јеринә јетирмәјә нә көмәк едиб? Һазырда 75 јашы олан Анита дејир ки, ҹаван оланда онда өзүнә әминлик һисси јох иди. О, Инҝилтәрәдә бөјүјүб вә 18 јашында орада өнҹүл хидмәтинә башлајыб. Анита дејир: «Инсанлара Јеһова Аллаһ һаггында данышмағы чох севирдим. Амма хариҹи өлкәдә хидмәт етмәји ағлыма белә ҝәтирмәјә горхурдум. Һеч вахт хариҹи дил өјрәнмәмишдим вә дүшүнүрдүм ки, буну баҹармарам. Буна ҝөрә дә Ҝилад Мәктәбинә дәвәт олунанда шокда идим. Фикирләширдим ки, мәним кими һеч нәјә јарамајан инсанын нәјини бу мәктәбә дәвәт едибләр. Амма сонра өз-өзүмә дедим: “Әҝәр Јеһова инанырса ки, мән буну баҹарарам, ҹәһд едәҹәм” Бу, 50 ил бундан әввәл олан сөһбәтдир. О вахтдан бу ҝүнә Јапонијада хүсуси тәјинатлы мүждәчи кими хидмәт едирәм». О әлавә едир: «Һәрдән ҝәнҹ баҹылара үрәкдолусу дејирәм: “Әшјаларынызы јығын ҝәлин ардымҹа, сиз дә гошулун бу тәкраролунмаз сәјаһәтә!”. Чохларынын дәвәтими гәбул етмәси мәни севиндирир».\nХариҹи өлкәдә хидмәт едән баҹыларын бир чоху башга јерә көчмәјә әввәлҹә тәрәддүд едибләр. Ҝәлин ҝөрәк онлара өзләриндә ҹәсарәт тапмаға нә көмәк едиб?\n64 јашын ичиндә олан Морин дејир: «Бөјүдүкҹә мәндә мәналы, фәдакар һәјат јашамаг арзусу баш галдырырды». 20 јашына чатанда Морин Канаданын Квебек шәһәринә көчүр, чүнки орада өнҹүлләрә бөјүк еһтијаҹ олур. О дејир: «Сонралар мәни Ҝилад Мәктәбинә дәвәт етдиләр. Амма дост-танышдан узагда хидмәт етмәк фикри мәни горхудурду. Һәмчинин анама ҝөрә нараһат идим. Ону гојуб ҝетмәјә үрәјим ҝәлмирди, чүнки о, хәстә атама бахырды. Нечә ҝеҹә ағлаја-ағлаја Јеһоваја бу мәсәлә илә бағлы дуа етдим. Мәни нараһат едән фикирләри валидејнләримлә бөлүшдүм, онлар мәнә дәвәти гәбул етмәји мәсләһәт ҝөрдүләр. Јығынҹағымыздакы баҹы-гардашларын ата-анама көмәк етдијини ҝөрәндә, Јеһованын нә гәдәр гајғыкеш олдуғуну баша дүшәндә әмин олдум ки, О, мәним дә гајғыма галаҹаг. Бу, мәнә ирәли ҝетмәјә көмәк етди». Морин 1979-ҹу илдә Гәрби Африкаја хүсуси тәјинатлы мүждәчи тәјин олунур вә 30 илдән артыг бу хидмәт нөвүндә иштирак едир. Бу ҝүн о, Канадада хүсуси мүждәчи кими хидмәт едир вә анасынын гејдинә галыр. О, хариҹи өлкәдә кечирдији хидмәт илләрини хатырлајараг дејир: «Јеһова һәмишә мәнә еһтијаҹ дујдуғум шеји еһтијаҹ јаранан анда вериб».\nАвстралијадан олан 65 јашлы Венди адлы баҹы јенијетмә оланда өнҹүл хидмәтинә башлајыб. Венди о ҝүнләри хатырлајыб дејир: «Мән чох үркәк гыз идим. Танымадығым инсанларла сөһбәт етмәк мәним үчүн чох чәтин иди. Амма өнҹүллүк мәнә мүхтәлиф инсанларла үнсијјәт етмәји өјрәтди вә бунун сајәсиндә өзүмә әминлијим артды. Бир мүддәт сонра бу саһәдә үмумијјәтлә проблемим галмады. Өнҹүл хидмәти мәнә Јеһоваја ҝүвәнмәји өјрәтди. Башга өлкәдә хидмәт етмәк фикри даһа мәни елә дә горхутмурду. Һәм дә бир субај баҹы мәни үч ај Јапонијада тәблиғ етмәјә дәвәт етди. О, 30 илдән артыг иди ки орада хүсуси тәјинатлы мүждәчи кими хидмәт едирди. Онунла әмәкдашлыг етмәк мәним хариҹи өлкәјә көчмәк арзуму даһа да аловландырды». 1986-ҹы илдә Венди Австралијадан 1770 километр шәргдә јерләшән Вануатуја (ада-дөвләт) көчүр.\nВенди бу ҝүн дә Вануатуда хидмәт едир, амма инди о, филиалын нәздиндә фәалијјәт ҝөстәрән тәрҹүмә офисиндә чалышыр. О дејир: «Уҹгар әразиләрдә јени групларын вә јығынҹагларын јарандығыны ҝөрмәк мәнә бөјүк севинҹ бәхш едир. Бу кичик адаларда Јеһованын һәјата кечирдији ишә зәррә гәдәр дә олса, төһфә вермәк мәним үчүн сөзлә ифадә едә билмәјәҹәјим дәрәҹәдә бөјүк шәрәфдир».\nЈапонијадан олан 65 јашлы Кумико әввәлләр орада өнҹүл кими хидмәт едиб. Бир ҝүн онун өнҹүл әмәкдашы Непала көчмәји тәклиф едир. Кумико дејир: «О, дөнә-дөнә бу сөһбәти ачырды, мән дә һәр дәфә “јох” дејирдим. Јени дил өјрәнмәк, тәзә јерә көчмәк барәдә фикирләшәндә мәни һәјәҹан басырды. Ичимдә өзүм-өзүмлә савашырдым. Бир ҝүн мотосиклет гәзасы нәтиҹәсиндә хәстәханаја дүшдүм. Орада өз-өзүмә дедим: “Ким билир, сабаһ башыма нә иш ҝәләҹәк. Һансыса ҹидди хәстәлијә тутула биләрәм. Онда башга өлкәдә өнҹүллүк етмәк шансым олмајаҹаг. Мәҝәр, һеч олмаса, бирҹә ил хариҹи өлкәдә хидмәт едә билмәрәм?” Јеһоваја јалварырдым ки, мәнә аддым атмаға көмәк етсин». Хәстәханадан чыхандан сонра Кумико Непала гонаг ҝедир, сонралар исә өнҹүл әмәкдашы илә бирҝә ораја көчүр.\nКумико он илә јахындыр ки, Непалда хидмәт едир. О, бу илләрә нәзәр салыб дејир: «Јолуму кәсән нараһатчылыглар Гырмызы дәнизин сулары кими јолумдан чәкилди. Чох хошбәхтәм ки, о вахт тәблиғчиләрә еһтијаҹ олан әразијә көчмәјә гәрар вердим. Бурада тәблиғ едәндә тез-тез мараглы һаллар баш верир, бир евдә киминләсә данышанда беш-алты гоншу төкүлүшүб гулаг асмаға ҝәлир. Балаҹа ушаглар да ширин-ширин адамдан буклет истәјирләр. Инсанларын һәгигәтә бу ҹүр дәјәр вердији әразидә хидмәт етмәк мәни хошбәхт едир».\nТәбии ки бу ҹәсарәтли баҹылар чохлу чәтинликләрлә үзләшмишдиләр. Бәс бу манеәләри онлар неҹә ашыблар?\nКанададан олан Диана дејир: «Әввәл-әввәл аиләм үчүн чох дарыхырдым». Һазырда Диананын 62 јашы вар. Өмрүнүн 20 илини о, Фил диши саһилиндә (индики ады Кот-д’Ивуар) хүсуси тәјинатлы мүждәчи кими хидмәт едиб. Диана өз һиссләрини бөлүшүр: «Јеһоваја јалварырдым ки, мәнә тәблиғ етдијим әразидәки инсанлары севмәјә көмәк етсин. Ҝилад мәктәбиндәки мүәллимләрдән бири Ҹек Редфорд гардаш бизи хәбәрдар етмишди ки, ола билсин, тәјин олундуғумуз әразидә әввәл-әввәл бизә чәтин олаҹаг, оранын шәраити бизи дәһшәтә сала биләр, хүсусән дә, орадакы касыбчылыг. О деди: “Амма сиз касыбчылыға јох, инсанларын симасына, ҝөзләринә бахын. Мүгәддәс Китабдакы һәгигәтләри ешидәндә неҹә һај вердикләрини диггәтлә изләјин”. Мән бу ҹүр дә едирдим вә нәтиҹәси чох ҝөзәл олду. Ҝөрүрдүм ки, инсанлар мүждәни ешидәндә ҝөзләри севинҹдән алышыб-јаныр!» Хариҹи өлкәјә алышмаға Дианаја даһа нә көмәк етди? «Дәрс кечдијим инсанларла достлашмаға чалышырдым. Онлар Јеһоваја хидмәт етмәјә башлајанда севинҹимдән учмаг истәјирдим. Тәјин олундуғум әрази мәним үчүн доғма евим кими олду. Јеһова орада мәнә Иса Мәсиһин сөз вердији кими ана, ата, гардаш вә баҹы верди» (Марк 10:29, 30).\n46 јашы олан Ен Асија өлкәләриндән бириндә, фәалијјәтимизин гадаған олундуғу әразидә хидмәт едир. О дејир: «Хариҹи өлкәдә хидмәт етдијим бу илләр әрзиндә тамам фәргли мәдәнијјәтләрдән олан, хасијјәтҹә мәндән јерлә-ҝөј гәдәр фәргләнән баҹыларла јашамышам. Буна ҝөрә дә һәрдән наразылыг јаранырды, бир-биримизин хәтринә дәјирдик. Белә һаллар јарананда чалышырдым онларла даһа јахын мүнасибәт гурум, онларын мәдәнијјәти илә јахындан таныш олум. Һәмчинин онлара анлајыш, мәһәббәт ҝөстәрмәк үчүн әлимдән ҝәләни едирдим. Бу зәһмәтимин ҝөзәл бәһрәси олду, бу баҹыларла арамызда сарсылмаз вә әбәди достлуг телләри јаранды. Бу достлуг мәнә тәјинатымда јаранан чәтинликләри уғурла ашмаға көмәк едир».\nАлманијадан олан Ута баҹы, һазырда онун 53 јашы вар, 1993-ҹү илдә хүсуси тәјинатлы мүждәчи кими Мадагаскара тәјин олунмушду. О дејир: «Илк чәтинлијим дил өјрәнмәк, оранын рүтубәтли иглиминә алышмаг, малјарија, амөблү дизентерија вә паразит гурдларла мүбаризә апармаг олуб. Анҹаг мән көмәксиз галмырдым. Орадакы баҹыларла ушаглары вә Мүгәддәс Китабы өјрәтдијим инсанлар мәнә дили өјрәнмәјә көмәк едирдиләр. Хәстә оланда исә мәнимлә бирҝә хидмәт едән әмәкдашым мәнә бахырды. Ән чох көмәји исә Јеһовадан алырдым. Нараһатчылыгларымы Она данышырдым. Сонра да Онун ҹавабыны ҝөзләјирдим. Һәрдән бу, бир нечә ҝүн, һәрдән исә бир нечә ај чәкирди. Анҹаг Јеһова бүтүн проблемләрими һәлл етди». Артыг 23 илдир ки Ута Мадагаскарда хидмәт едир.\nНЕМӘТЛӘРЛӘ ДОЛУ ҺӘЈАТ\nТәблиғчиләрә еһтијаҹ олан әразиләрә көчән бүтүн диндашларымыз кими бу субај баҹылар да бу хидмәтин онларын һәјатына рәнҝ гатдығыны, онлара чохлу немәтләр бәхш етдијини дејир. Ҝәлин ҝөрәк сөһбәт һансы немәтләрдән ҝедир.\nҺал-һазырда 73 јашы олан алманијалы Һајди 1968-ҹи илдән Фил диши саһилиндә (индики ады Кот-д’Ивуар) хүсуси тәјинатлы мүждәчи кими хидмәт едир. Һајди һиссләрини бөлүшүр: «Мәнә ән чох севинҹ ҝәтирән Мүгәддәс Китабы өјрәтдијим инсанларын һәгигәт јолунда јеридикләрини ҝөрмәкдир. Онлардан кимиси өнҹүл, кимиси ағсаггал кими хидмәт едир. Чоху мәни “ана” вә “нәнә” дејә чағырыр. Бу ағсаггаллардан бири, һәм өзү, һәм дә арвад-ушағы мәнә аилә үзвләри кими јанашырлар. Буна ҝөрә дә дејә биләрәм ки, Јеһова мәнә оғул, ҝәлин вә үч нәвә нәсиб едиб» (3 Јәһ. 4).\nКанададан олан 72 јашлы Карен 20 илдән чох Гәрби Африкада хидмәт едиб. О дејир: «Хүсуси тәјинатлы мүждәчи кими хидмәт етдијим илләр мәнә севмәји, фәдакар вә сәбирли олмағы өјрәтди. Мүхтәлиф өлкәләрдән олан әмәкдашларла хидмәт етмәк дүнјаҝөрүшүмү артырды. Һәмчинин баша дүшдүм ки, сән демә, бир иши мүхтәлиф үсулларла ҝөрмәк олар. Һазырда дүнјанын һәр јериндә достларым вар, бу да Јеһовадан мәнә ҝөзәл һәдијјәдир! Заман тәјинатларымыза вә һәјатымыза тәсир етди, амма достлуғумуз олдуғу кими галыб».\nИнҝилтәрәдән олан Маргарет, инди онун 79 јашы вар, Лаосда хүсуси тәјинатлы мүждәчи кими хидмәт едирди. О дејир: «Хариҹи өлкәдә хидмәт етмәјин сајәсиндә мән өз ҝөзләримлә Јеһованын мүхтәлиф халглардан, иргләрдән олан инсанлары Өз тәшкилатына неҹә ҝәтирдијини ҝөрдүм. Буну ҝөрмәк мәним иманымы мөһкәмләндирди. Әмин олдум ки, Јеһова Аллаһ тәшкилатыны идарә едир вә Онун бүтүн нијјәтләри мүтләг јеринә јетәҹәк».\nҺәгигәтән дә субај баҹыларын хош хәбәрин јајылмасында бөјүк әмәји вар. Онлар сәмими тәрифләрә лајигдирләр (Һак. 11:40). Үстәлик, онларын сајы ҝет-ҝедә артыр (Зәб. 68:11). Бәс сиз һәјатынызда мүәјјән дәјишиклик едиб мүсаһибә верән бу зәһмәткеш баҹылар кими хидмәт етмәк истәјәрдинизми? Онда Јеһованын неҹә ҝөзәл Аллаһ олдуғуну өзүнүз дадыб ҝөрәҹәксиниз (Зәб. 34:8).\nХариҹи өлкәдә хидмәт етмәк истәјәнләр үчүн мәсләһәт\n«Әввәлҹә тәблиғчиләрә тәләбат олан өлкәјә гонаг ҝедин, оранын шәраити илә таныш олун. Әҝәр буну етмәк һәлә ки, алынмырса, өз әразиниздәки әҹнәби тәблиғчиләрлә үнсијјәт един. Онларын дилини өјрәнин вә мәдәнијјәтләри илә таныш олун. Ән әсасы исә Јеһовадан көмәк истәјин. Мән әввәлләр дүшүнүрдүм ки, буну баҹармарам, ону баҹармарам, баҹара билмәјәҹәјими дүшүндүјүм чох шеј вар иди. Амма Јеһованын көмәјилә илә чох ҝөзәл дә баҹардым» (Карен).\nМаргарет (тәхминән 1968-ҹи ил)\n«Тәҹрүбәли хүсуси тәјинатлы мүждәчиләрдән вә өнҹүлләрдән мәсләһәт истәјин. Хәрҹләри һесаблајын. Јеһоваја дуа един ки, сизә јол ҝөстәрсин. Һәмчинин јадда сахлајын ки, тәшкилатда өјрәндијимиз тәблиғ үсуллары дүнјанын һәр јериндә кечәрлидир. Әмин олун, башга өлкәдә хидмәт етмәк сизи хошбәхт едәҹәк» (Маргарет).


Q=8	C=0	SS=4	LS=0	PS=8	DC=0	LC=0	SD=0	BS=1	G0=21	G1=19	G2=4	DLID=az_RU	BODY=Әјјуб 40 | Онлајн Мүгәддәс Китаб | Јени дүнја тәрҹүмәси\nЈеһова Әјјубу сорғу-суала чәкир (1—24)\nӘјјубун демәјә сөзү јохдур (3—5)\n«Сән әдаләтимә шәкк едәҹәксән?» (8)\nБеһемотун ҝүҹү (15—24)\n40 Сонра Јеһова Әјјуба деди: 2 «Инсан Гүдрәт Саһибиндә нөгсан тапа биләрми? Онунла мүбаһисә едә биләрми?+ Гој Аллаһы гынајан буна ҹаваб версин».+ 3 Онда Әјјуб Јеһоваја деди: 4 «Мән һечәм.+ Сәнә нә ҹаваб верим? Әлими ағзымын үстүнә гојурам.+ 5 Бир кәрә данышдым, даһа ҹавабым јох,Ики кәрә данышдым, даһа сөзүм јохдур». 6 Јеһова гасырғанын ичиндән+ Әјјуба деди: 7 «Дур, киши кими белини гурша,Мән сорушаҹағам, сән дә Мәнә де.+ 8 Сән әдаләтимә шәкк едәҹәксән? Өзүнә һагг газандырмаг үчүн Мәни иттиһам едәҹәксән?+ 9 Мәҝәр сәнин голун Аллаһын голу кими ҝүҹлүдүр?+Јохса сәсин Онун сәси кими ҝурлаја биләр?+ 10 Бујур, шан-шәрафәтлә өзүнү бәзә,Әзәмәтә, ҹалала бүрүн. 11 Гәзәбинин аловуну пүскүрт,Гүрурлу адамлара бах, онлары ашағы сал. 12 Гүрурлу адамлара бах, онларын гүруруну сындыр,Писләри јериндәҹә тапдала. 13 Онларын һамысыны торпаға басдыр,Онлары зүлмәт јердә бағла. 14 Онда Мән дә гәбул едәрәм* ки,Сағ әлин сәни гуртармаға габилдир. 15 Бах, сәни јаратдығым кими, беһемоту* да Мән јаратмышам, О, өкүзтәк јашыл от јејир. 16 Сән онун сағрысында ҝүҹә,Гарын әзәләләриндәки гүввәтә бах! 17 Гујруғуну сидр ағаҹытәк бәрк едир.Буд әзәләләри бир-биринә һөрүлүб. 18 Онун сүмүкләри мис бору,Ајаглары дөјмә дәмир чубугдур. 19 Аллаһын јаратдыгларынын башында дурур,Тәкҹә јараданы хәнҹәрилә она јахынлаша биләр. 20 Дағлар барыны она верир,Орада бүтүн чөл һејванлары ојнашыр. 21 Иннаб ағаҹларынын алтында узаныр,Батаглыгда, гамышларын арасында ҝизләнир. 22 Иннаб ағаҹлары онун үстүнә көлҝә салыр,Дәрәдәки говаг ағаҹлары ону дөврәјә алыр. 23 Чај күкрәсә дә, горхмаз, Иордан чајы+ дашыб үстүнә ҝәлсә дә, өзүнә архајындыр. 24 Ҝөзләри ачыг икән ким ону тута биләр?Ким гармагла онун бурнуну дешә биләр?\n^ Јахуд сәни тәрифләјәрәм.\n^ Ибрани дилиндә беһемот адланан бу һејван, ҝүман ки, беҝемотдур.


Q=5	C=1	SS=0	LS=1	PS=1	DC=1	LC=0	SD=0	BS=2	G0=39	G1=27	G2=11	DLID=az_RU	BODY=Һәвариләр кимин даһа бөјүк олдуғуна даир мүбаһисә едирләр | Иса пејғәмбәрин һәјаты\nКим даһа бөјүкдүр?\nМӘТТА 26:31—35 МАРК 14:27—31 ЛУКА 22:24—38 ЈӘҺЈА 13:31—38\nИСА МӘСИҺ ВӘЗИФӘ БАРӘДӘ МӘСЛӘҺӘТ ВЕРИР\nБУТРУСУН ИСА МӘСИҺИ ИНКАР ЕДӘҸӘЈИ ПЕЈҒӘМБӘРЛИК ОЛУНУР\nМӘҺӘББӘТ МӘСИҺИН ДАВАМЧЫЛАРЫНЫН ФӘРГЛӘНДИРИҸИ ӨЗӘЛЛИЈИДИР\nБир аз әввәл Иса Мәсиһ һәвариләринин ајагларыны јумагла онлара башгаларына тәвазөкарлыгла хидмәт етмәјә даир ҝөзәл дәрс вериб. Нәјә ҝөрә бу, јериндә верилән мәсләһәтдир? Чүнки онлар бу саһәдә зәифлик ҝөстәрмишдиләр. Онлар өзләрини Аллаһа һәср едибләр, лакин һәлә дә кимин ән бөјүк олдуғунун дәрдини чәкирләр (Марк 9:33, 34; 10:35—37). Онларын зәифлији бу ахшам өзүнү јенә ҝөстәрир.\nҺәвариләр арасында кимин даһа бөјүк олдуғуна даир гызғын мүбаһисә дүшүр (Лука 22:24). Иса Мәсиһ онларын бу барәдә јенә дә мүбаһисә етдијини ҝөрәндә чох тәәссүфләнир. Бәс о, нә едир?\nБу ҹүр дүшүнҹәләринә вә һәрәкәтләринә ҝөрә һәвариләрини данламыр, әксинә, сәбирлә онлары баша салыр: «Халгларын һөкмдарлары онлара ағалыг едир, онларын үзәриндә һакимијјәт сүрәнләри Һами кими уҹалдырлар. Сиз исә белә олмамалысыныз... Ким даһа бөјүкдүр: сүфрәдә отуран, јохса гуллуг едән?» Сонра онлара индијә кими гојдуғу нүмунәни хатырладараг дејир: «Мән исә сизә гуллуг едирәм» (Лука 22:25—27).\nҺәвариләр гејри-камил олмаларына бахмајараг, Иса пејғәмбәрин гаршылашдығы сынагларда она садиг галмышлар. Буна ҝөрә дә о дејир: «Атам мәнимлә әһд бағладығы кими, мән дә падшаһлыгда һөкмранлыг етмәк үчүн сизинлә әһд бағлајырам» (Лука 22:29). Онлар Иса Мәсиһин садиг давамчыларыдыр. Мәсиһ шаҝирдләрини әмин едир ки, онларла бағладығы әһд сајәсиндә Аллаһын Падшаһлығында онунла бирҝә һакимијјәт сүрәҹәкләр.\nҺәвариләри белә бир мөһтәшәм ҝәләҹәк ҝөзләсә дә, һәлә ки, онлар ҹисмани варлыгдырлар вә гејри-камилдирләр. Иса Мәсиһ онлара дејир: «Шејтан сизи буғда кими хәлбирдән кечирмәји тәләб едирди». Буғда хәлбирләнәндә һәрәси бир тәрәфә дүшүр (Лука 22:31). Мәсиһ онлары һәмчинин хәбәрдар едир: «Бу ҝеҹә һамыныз мәндән үз дөндәрәҹәксиниз. Чүнки јазылыб: “Чобаны вураҹағам, гојунлар пәрән-пәрән олаҹаг”» (Мәтта 26:31; Зәкәријјә 13:7).\nБутрус өзүндән разы шәкилдә етираз едир: «Һамы сәндән үз дөндәрсә дә, мән өмрүмдә сәндән үз дөндәрмәрәм!» (Мәтта 26:33). Пејғәмбәр Бутруса дејир ки, хоруз бу ҝеҹә ики дәфә банламамышдан габаг Бутрус ону инкар едәҹәк. Бунунла белә, Иса Мәсиһ дејир: «Мән сәнин үчүн Аллаһа јалвардым ки, иманын түкәнмәсин. Сән дә гајыданда гардашларынын иманыны мөһкәмләндир» (Лука 22:32). Лакин Бутрус архајынлыгла вурғулајыр: «Сәнинлә бирҝә өлмәк лазым ҝәлсә белә, сәни данмарам» (Мәтта 26:35). Диҝәр һәвариләр дә ејни сөзләри дејирләр.\nМәсиһ шаҝирдләринә дејир: «Артыг јанынызда чох галмајаҹағам, сиз мәни ахтараҹагсыныз. Јәһудиләрә дедијим сөзү инди сизә дејирәм: сиз ҝетдијим јерә ҝәлә билмәјәҹәксиниз. Сизә јени бир әмр верирәм: бир-биринизи севин. Бир-биринизи мән сизи севдијим кими севин. Аранызда мәһәббәт олса, һамы биләҹәк ки, сиз мәним шаҝирдимсиниз» (Јәһја 13:33—35).\nЕшидәндә ки, Иса пејғәмбәр онларла бирҝә аз галаҹаг, Бутрус сорушур: «Аға, сән һара ҝедирсән?» Пејғәмбәр дејир: «Ҝетдијим јерә сән инди ҝәлә билмәзсән, амма сонра ҝәләҹәксән». Чаш-баш галан Бутрус дејир: «Аға, мән нијә инди сәнин ардынҹа ҝәлә билмәрәм? Сәнин јолунда ҹанымы да верәрәм» (Јәһја 13:36, 37).\nСонра Иса Мәсиһ һәвариләрини Ҹәлиләјә тәблиғә ҝөндәрәндә онлара кисә вә һејбә ҝөтүрмәмәји тапшырдығыны јадларына салыр (Мәтта 10:5, 9, 10). О сорушур: «Бир шејдә корлуг чәкдиниз?» Онлар: «Хејр», — дејә ҹаваб верирләр. Бәс бундан сонра онлар нә етмәлидирләр? Иса Мәсиһ онлара јени ҝөстәриш верир: «Пул кисәси олан кисәсини, һәмчинин һејбәсини дә ҝөтүрсүн. Гылынҹы олмајан үст палтарыны сатыб гылынҹ алсын. Буну билин ки, мәним һаггымда јазылмыш: “Ҹинајәткарлара тај тутулду”, — сөзләри јеринә јетмәлидир. Чүнки һаггымда јазыланлар артыг һәјата кечир» (Лука 22:35—37).\nИса Мәсиһ ҹинајәткарларла бирҝә дирәјә мыхланаҹағы вахтдан данышыр. Бунун ардынҹа онун давамчылары ҹидди тәгибләрә мәруз галаҹаглар. Онлар бүтүн бунлара һазыр олдугларыны дүшүнәрәк дејирләр: «Аға, бурада ики гылынҹ вар». О: «Кифајәтдир», — дејир (Лука 22:38). Јанларында гылынҹ олмасындан истифадә едәрәк Иса пејғәмбәр онлара даһа бир мүһүм ибрәт дәрси верәҹәк.\nҺәвариләр нәјин үстүндә мүбаһисә едирләр вә Иса Мәсиһ буна неҹә јанашыр?\nИса пејғәмбәрин шаҝирдләри илә бағладығы әһд сајәсиндә нә мүмкүн олур?\nПејғәмбәр Бутрусун архајынлыгла дедији сөзләрә неҹә ҹаваб верир?


Q=9	C=7	SS=2	LS=2	PS=0	DC=0	LC=0	SD=0	BS=4	G0=20	G1=18	G2=12	DLID=az_RU	BODY=Канадада инуитләрин мәскунлашдығы әразиләрдә хүсуси Мүгәддәс Китаб маарифләндирмә кампанијасы\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман африкаанс еве естон инҝилис испан италјан кинјаруанда кореја коса малагаси маҹар полјак португал румын рус сепеди серб серб (латын) сетсвана сингал словак словен суаһили тагалог түрк фин франсыз хорват чех чичева јапон јунан ҝүрҹү\n22 СЕНТЈАБР 2015-ҸИ ИЛ\nКанаданын шимал әразиләриндәки рәсмиләр Јеһованын Шаһидләринә хүсуси маарифләндирмә кампанијасына ҝөрә миннәтдарлыгларыны билдирирләр\nТОРОНТО. 2014-ҹү ил сентјабр—октјабр ајларында Јеһованын Шаһидләринин Канададакы филиалы тәрәфиндән Мүгәддәс Китаб маарифләндирмә кампанијасы тәшкил олунмушду. Бу хүсуси кампанијада тәхминән 150 Јеһованын Шаһиди иштирак едирди. Кампанијанын мәгсәди өлкәнин 35 уҹгар әразисинә хош хәбәрин чатдырылмасы иди.\nЈеһованын Шаһидләринин тәблиғ етдији инуитләрин мәскунлашдығы 35 әразидә 32 000-дән чох инсан јашајыр. (Хәритәдә сары рәнҝлә ҝөстәрилир.) Кампанија чәрчивәсиндә ики әразидә вә бир әјаләтдә тәблиғ едилди. (Јашыл рәнҝлә ҝөстәрилир.)\nШаһидләр груплара бөлүнмүшдү. Онлар Шимал-Гәрби Әразиләрдәки Аклавикдән Квебекдәки Кангиксуалуджуака гәдәр 3300 километр әразидә јерләшән шәһәр вә кәндләрә тәјин олунмушдулар. Бу кампанијада иштирак едәнләр тәјјарә билетләри дә дахил олмагла бүтүн хәрҹләрини өзләри өдәјирдиләр. Бәзән билетләрин гијмәти адамбашына бир нечә мин доллар олурду.\nШаһидләрин тәблиғ етдији шәһәрләрдән бири Полатук иди. Әһалиси 300 нәфәр олан бу шәһәр Бофорт дәнизинин саһилиндә, Шимал-Гәрби Әразиләринин шималында јерләшир.\nБу кампанијадан әввәл Јеһованын Шаһидләринин Рәһбәрлик Шурасы «Мүгәддәс Китабы өјрәнмәк нәјә ҝөрә ваҹибдир?» видеосунун инуктитут дилинә тәрҹүмә едилмәсини тәшкил етмишди. Канадада бу дилдә тәхминән 35 000 адам данышыр. Инуктитут Нунавут вә Шимал-Гәрби Әразиләринин рәсми дилидир.\nАклавикдә мәктәб директору олан ханым Велма Иласиак Шаһидләрин ҝәлиши барәдә белә сөзләр демишди: «Ҝәтирдијиниз нәшрләр вә видеолар шаҝирдләрин чох хошуна ҝәлди... Биз артыг “Ҝәнҹләрин суаллары. Практики мәсләһәтләр” китабынын һәр ики ҹилдини мәктәбимизин јенијетмәләри үчүн сифариш етмәк истәјирик. Бизә вахт ајырдығыныза ҝөрә чох миннәтдарыг».\nШаһидләрлә сөһбәтдән вә «Мүгәддәс Китабы өјрәнмәк нәјә ҝөрә ваҹибдир?» видеосуна бахандан сонра Квебекин шималында јерләшән Ивуҹивик шәһәринин мери ҹәнаб Петер Ијајтук онлара ики саат әрзиндә өз машыны илә әразини ҝөстәрди. Үстәлик, Шаһидләрин ҝери гајытдыглары ҝүн онлары һава лиманына апарды вә ҝәлдикләри үчүн миннәтдарлығыны билдирди.\nЈеһованын Шаһиди олан Девид Кремор Ивуҹивик шәһәринин мери ҹәнаб Петер Ијајтука «Мүгәддәс Китабы өјрәнмәк нәјә ҝөрә ваҹибдир?» видеосуну ҝөстәрир.\nЈеһованын Шаһидләринин Канададакы рәсми нүмајәндәси Матеу Розон дејир: «Јеһованын Шаһидләри инсанларла Мүгәддәс Китабы пулсуз мүзакирә етмәјә шаддырлар. Бу кампанијада иштирак едәнләр вахтларынын вә зәһмәтләринин һәдәр ҝетмәдијини дејирләр».\nИкиајлыг бу кампанија әрзиндә Шаһидләр 37 000-дән чох әдәбијјат пајладылар. 600-ә јахын инсан исә Мүгәддәс Китабы онларла мүзакирә етмәләри үчүн Шаһидләрин јенидән ҝәлмәләрини истәјирләр.\nБејнәлхалг мәлумат хидмәти: Ҹ. Р. Браун, тел.: +1 718 560 5000\nКанада: Матеу Розон, тел.: +905 873 4100\nКууҹуарапик һава лиманы, Квебек\nШаһидләрин бир групу Һудзон көрфәзинин шәрг саһилиндә јерләшән Кууҹуарапик шәһәринә ҝәлир.\nӘһалисинин сајы 1300-дән чох олан Салуит Квебекин шималында јерләшир.\nИвуҹивик дә Квебекин шималында јерләшир вә тәхминән 400 нәфәр әһалиси вар.\nИвуҹивик шәһәринин мери ҹәнаб Петер Ијајтук Девид Кремору шәһәрлә таныш едир.\nИнуитли бир ҝәнҹ гыз «Мүгәддәс Китабы өјрәнмәк нәјә ҝөрә ваҹибдир?» видеосуна бахыр.\nПолатук, Шимал-Гәрби Әразиләр\nӘһалиси тәхминән 300 нәфәр олан бу шәһәрҹик Бофорт дәнизинин саһилиндә јерләшир.\nБир инуитли ҹүтлүк Мүгәддәс Китаб һаггында сөһбәт етмәк үчүн Јеһованын Шаһиди олан Жулјен Пинары евләринә дәвәт едиб. Бу шәһәрдә тәхминән 450 нәфәр јашајыр.\nКвебекин шималында јерләшән бу шәһәрин сакинләри ора ҝәлән Јеһованын Шаһидләриндән бири Роксана Пинарла (сағда) шәкил чәкдирирләр.\nКвебекин шималындакы бу кәнддә тәхминән 1700 нәфәр јашајыр.\nХош хәбәр узаг шимала чатыр


Q=12	C=10	SS=1	LS=1	PS=0	DC=0	LC=0	SD=0	BS=2	G0=35	G1=22	G2=10	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Таити Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон ефик зулу ибо иврит илок инҝилис исланд испан италјан кинјаруанда кирунди кореја коса лингала лози малагаси маҹар оромо пангасинан полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тви тигре тсонга түрк фин франсыз хорват чех чибемба читонга чичева шона јапон јунан ҝүрҹү һилигајнон әрәб\n«Әҝәр кимсә сәнә дүзәлиш едирсә, демәли, нәјисә сәһв етмисән. “Тәки һамы мәнә дүзәлиш етсин” дејән адама һәлә раст ҝәлмәмишәм» (Елмира, 17 јаш) *.\nДүзәлиши гәбул етмәјән инсан диспетчердән ҝәлән ҝөстәришләри гулагардына вуран пилота бәнзәјир. Агибәти фаҹиәли ола биләр.\nВалидејнләрин, мүәллимләрин вә башга кимсә сәнә дүзәлиш едәндә буну гәбул еләмәк чәтин ҝәлир? Онда бу мәгалә сәнин үчүндүр.\nҺамымызын дүзәлишә еһтијаҹы вар.\n«Һәр биримиз дәфәләрлә сәһв едирик» (Јагуб 3:2).\n«Сәһв иш тутанда киминсә сәнә дүзәлиш етмәсиндә утаныласы һеч нә јохдур» (Ҹессика).\nСәнә дүзәлиш едилмәси һеч дә пис инсан олдуғундан хәбәр вермир.\n«Ата севдији оғлуну неҹә мәзәммәт едәрсә, Рәбб дә севдијини елә мәзәммәт едәр» (Сүлејманын мәсәлләри 3:12).\n«Кимсә мәнә дүзәлиш едәндә чалышырам, һәмин адам үчүн мәсләһәт вермәјин нә гәдәр чәтин олдуғуну вә буну мәнә мәһәббәтиндән ирәли ҝәләрәк етдијини баша дүшүм» (Тамара).\nДүзәлишләр сајәсиндә сән даһа јахшы инсан ола биләрсән.\n«Вердијим тәрбијәјә гулаг асын, һикмәт алын»\n(Сүлејманын мәсәлләри 8:33).\n«Дүзәлишләр ҝәнҹләрин бир шәхсијјәт кими формалашмалары үчүн зәруридир. Бу, башгаларынын ҝөзүндә неҹә инсан олдуғуну ҝөрмәјә, еләҹә дә хасијјәтиндә өзүнүн дә хәбәрин олмадан јаранан пис ҹәһәтләри нәзарәт алтында сахламаға көмәк едир» (Диан).\nНӘ ЕТМӘК ОЛАР?\nВәзијјәтә објектив јанаш. Ола билсин, сәнә дүзәлиш едиләндә инҹијирсән. Амма чалыш, һиссләрә гапылмајасан. Бунун үчүн бир анлыға олдуғун вәзијјәти унут вә тәсәввүр ет ки, сәнә верилән мәсләһәти сән башгасына, мәсәлән, кичик баҹына вә ја гардашына верирсән. Инди һеч олмаса бир аз мәсләһәтин фајдасыны ҝөрүрсән? Инди буну өзүнә аид ет. (Мүгәддәс Китаб принсипи: Ваиз 7:9.)\n«Бәзән тәнгид ешидәндә руһдан дүшүрсән. Һәтта белә анларда унудурсан ки, әслиндә, мәсләһәт верәнин сәнин хәтринә дәјмәк фикри олмајыб. О, садәҹә сәнин даһа јахшы инсан олмағына көмәк етмәк истәјирди» (Тереса).\nТәвазөкар ол. Гојма ки, гүрурун мәсләһәти гәбул етмәјинә мане олсун. Диҝәр тәрәфдән дә, јол вермә ки, садәҹә һансыса чатышмајан ҹәһәтинин үзәриндә ишләмәли олдуғуна ҝөрә руһдан дүшәсән. Тәвазөкар олсан, һәр ики ифратчылыгдан гачаҹагсан. Јадда сахла: хәтринә дәјән мәсләһәт чох вахт сәнә лазым олан мәсләһәт олур. Әҝәр һәр һансы бир сәбәбә ҝөрә мәсләһәти гәбул етмирсәнсә, онда дәјәрли бир имканы — бир шәхсијјәт кими формалашмаг имканыны әлдән вермиш олурсан. (Мүгәддәс Китаб принсипи: Сүлејманын мәсәлләри 16:18.)\nХәтринә дәјән мәсләһәт чох вахт сәнә лазым олан мәсләһәт олур\n«Јеткин инсан олмаг үчүн ән ваҹиб шәртләрдән бири дүзәлишләри гәбул етмәкдир. Буну, еләҹә дә онлардан фајдаланмағы өјрәнмәсәк, өзүмүзә пислик еләмиш олаҹағыг» (Лена).\nМиннәтдар ол. Дүзәлиши гәбул етмәк сәнин үчүн нә гәдәр чәтин олса да, һәмин инсана өз тәшәккүрүнү билдирмәлисән. Шүбһә јохдур ки, о, буну јахшы нијјәтдән ирәли ҝәләрәк вә сәнин јахшылығыны истәдији үчүн едиб. (Мүгәддәс Китаб принсипи: Мәзмур 141:5.)\n«Һеч вахт, хүсусилә дә мәсләһәтә еһтијаҹын олдуғу анларда “чох сағ ол” демәк артыглыг етмәз. Һәтта мәсләһәтин јери олмаса белә, ән азы, зәһмәт чәкиб сәнә јахынлашдығына ҝөрә тәшәккүр едә биләрсән» (Карла).\n^ абз. 4 Мәгаләдәки бәзи адлар дәјишиб.\n«Гәзәбләнмәјә тәләсмә» (Ваиз 7:9).\n«Әҹәлдән әввәл тәкәббүр ҝәләр» (Сүлејманын мәсәлләри 16:18).\n«Салеһ инсан мәни вурса, мәһәббәтинә ҝөрә тәнбеһ едәр» (Мәзмур 141:5).\n«Тәнбеһ ешитмәк инсанын хәтринә дәјә биләр. Амма чалышырам унутмајым ки, о адам мәним јахшылығымы истәјир. Она мәнә көмәк етмәк истәјән дост ҝөзү илә бахмаға чалышырам». ҸАСТИН\n«Билирәм ки, сәһвләрим олаҹаг. Она ҝөрә дә инсанлар нәји исә дүз етмәдијими дејәндә буну миннәтдарлыгла гәбул етмәјә чалышырам. Чүнки нәјин үзәриндә ишләмәли олдуғуму билирәм». ШАРЛЕТ\nЈашдан вә тәҹрүбәдән асылы олмајараг һәр кәс сәһвә јол верир. Бәс бу сәһвләрлә неҹә мүбаризә апара биләрик?\nМәтн Електрон нәшрләри јүкләмәк үчүн параметрләр ОЈАНЫН! Јашамаға дәјәрми? Һәјата бағлајан үч сәбәб\nЈашамаға дәјәрми? Һәјата бағлајан үч сәбәб\nОЈАНЫН! Јашамаға дәјәрми? Һәјата бағлајан үч сәбәб


Q=3	C=1	SS=2	LS=1	PS=0	DC=1	LC=0	SD=0	BS=0	G0=56	G1=47	G2=28	DLID=az_RU	BODY=Ибадәт ҝөрүшләри һәгигәтә јени ҝәлән инсанларын иманларынын мөһкәмләнмәсиндә мүһүм рол ојнајырды. Нәинки чохдан һәгигәтдә оланлар, һәтта јени вәфтиз оланлар да разы идиләр ки, ибадәт ҝөрүшләри онларын евиндә кечирилсин. Ҝөрүшә ҝәләнләр хош гаршыланырды, бу исә баҹы-гардашлар арасында мәһәббәт телләрини мөһкәмләндирирди.\nАртыг бир нечә шаҝирд вәфтизә һазыр оланда диггәт чәкмәдән хүсуси ҝөрүшләр тәшкил едилирди. Бу ҝөрүшләрдән бири 1973-ҹү илин август ајында Сухумидән аралыда, Гара дәниз саһили јахынлығында тәшкил олунду. Лакин вәфтизә һазырлашан 35 нәфәр вәфтиз ола билмәди. Ҝөрүш гуртармамыш полисләр ҝәлди вә Владимир Гладјук гардаш да дахил олмагла, бир нечә баҹы-гардашы тутуб апарды.\nВладимир вә диҝәр гардашлар полисдән чыхан кими вәфтиз олмаг истәјәнләрлә јенидән әлагә сахладылар. Илк ҝөрүшдән ики ҝүн сонра онларын һамысы нәһајәт ки, вәфтиз ола билди. Владимир гардаш хатырлајыр: «Јеһова бизим тәрәфимиздә иди. Вәфтиздән сонра һамымыз бир јердә Јеһоваја дуа едиб Она шүкүр етдик».\nТәгибләр хош хәбәри јајыр\nВәфтиздән ики ҝүн сонра Владимир Гладјук јенидән һәбс олунду. Сонра она, Итта Сударенкоја вә Натела Чаргеишвилијә бир нечә иллик һәбс ҹәзасы вердиләр. Тәблиғчиләр бу һадисәјә ҝөрә пис олсалар да, тәблиғи дајандырмаг фикриндә дејилдиләр. Амма инди даһа еһтијатлы олмаға чалышырдылар.\nҺакимијјәт органларынын диггәтини чәкмәмәк үчүн тәблиғчиләр өз әразиләриндә јох, диҝәр кәндләрә вә шәһәрләрә ҝедиб тәблиғ едирдиләр. Беләҹә, тәгибләр хош хәбәрин диҝәр әразиләрә дә јајылмасына сәбәб олду.\nКоммунист режими дөврүндә бөјүк шәһәрләрдә јашајан тәблиғчиләр инсанларын аз олдуғу күчә вә паркларда тәблиғ едирдиләр. Онлар башга шәһәр вә кәндләрдән гоһумларыҝилә вә ја базарлыг етмәјә ҝәлән инсанларла тез-тез растлашырдылар. Әҝәр кимсә хош хәбәрә мараг ҝөстәрәрдисә, тәблиғчиләр һәмин инсанын үнваныны ҝөтүрүб онунла ҝөрүшүрдү.\nҜүрҹүстанын гәрбиндә тәблиғ едәнләрдән бири Бабутса Ҹеҹелава баҹы иди. О хатырлајыр: «Гоһумларымын һәрәси бир тәрәфдә јашадығы үчүн мәним бу әразиләрә тез-тез ҝедиб ҝәлмәјим һеч кимин диггәтини чәкмирди. Тәхминән ики илдән сонра мән Зугдидидә 20, Чхоротскуда исә 5 нәфәрлә Мүгәддәс Китаб дәрси кечирдим. Онларын һамысы вәфтиз олунду».\nҜүрҹү дилиндә әдәбијјатлара тәләбат јараныр\nТезликлә ҝүрҹү дилиндә әдәбијјатлара бөјүк еһтијаҹ јаранды. Тәкрар сөһбәт етмәк, ја да дәрс кечмәк үчүн тәблиғчиләрә инсанларын баша дүшдүјү дилдә Мүгәддәс Китаб вә нәшрләр лазым иди *.\nҜүрҹү дилиндә һеч бир нәшр олмаја-олмаја бу дилдә Мүгәддәс Китаб дәрси кечмәјин нә гәдәр чәтин олдуғуну хатырлајан Бабутса баҹы дејир: «Мәндә олан Мүгәддәс Китаб вә нәшрләр рус дилиндә иди. Она ҝөрә дә дәрс кечәндә һәр шеји тәрҹүмә етмәли олурдум». Бабутса баҹы тәкҹә лүғәтин көмәји илә нәшрләрдәки мәгаләләри ҝүрҹү дилинә тәрҹүмә едирди. О һәтта бүтүнлүклә Мәттанын јаздығы мүждәни дә тәрҹүмә етмишди!\nҸәсарәтли Јеһованын Шаһидләри евдә әдәбијјатларын сурәтини чыхармаг үчүн мимеографлардан истифадә едирдиләр\nҺәгигәтә мараг ҝөстәрән инсанлар ана дилләринә тәрҹүмә едилмиш мәгаләләри о гәдәр дәјәрләндирирдиләр ки, онлары өзләри үчүн көчүрүрдүләр. Ҝүрҹү дилиндә Мүгәддәс Китаб чох чәтин тапылдығы үчүн шаҝирдләрин бәзиләри Аллаһын Кәламынын мүасир «мирзәләри» олдулар.\n«Бүтүн ҝүнү көчүрүрдүм»\nҜүрҹү дилинә тәрҹүмә едилмиш нәшрләр баҹы-гардашлара вә мараглананлара нөвбә илә өтүрүлүрдү ки, һамы охуја билсин. Нәшрләри һәр кәс бир нечә ҝүнүн (вә ја һәфтәнин) ичәрисиндә охумалы иди. Гардашларын әлинә ҝүрҹү дилиндә Инҹил кечәндә бир аилә фүрсәтдән истифадә едиб ону көчүрмәјә башлады.\nРаул Карчаванын атасы ондан Инҹили көчүрмәји хаһиш етмишди. Һәмин вахт онун 13 јашы вар иди. О дејир: «Атам чохлу дәфтәр вә ҹүрбәҹүр гәләм, карандаш алмышды ки, мәни һәвәсләндирсин. Буну етмәк мәним ҝөзүмә дурса да, разылашдым. Бүтүн ҝүнү көчүрүрдүм, тәкҹә бармагларым јоруланда дајанырдым».\nҜүрҹү дилиндә олан «Ҝөзәтчи гүлләси»нин вә «Мүгәддәс Јазылары һәр ҝүн арашдырын» нәшринин әллә көчүрүлмүш нүсхәләри\nРаулун јахынлары биләндә ки, китабы ахыра кими көчүрмәк үчүн гардашлар онлара әлавә бир нечә һәфтә вахт верибләр, чох севиндиләр. Раул ҹәми ики аја Инҹилин 27 китабынын һамысыны көчүрдү!\nӘдәбијјатлары көчүрмәк үчүн бу гәдәр зәһмәт чәкилсә дә, нәшрләрә олан тәләбат там өдәнилмирди, чүнки шаҝирдләрин сајы ҝетдикҹә артырды. Бу тәләбаты өдәмәк үчүн ҹәсарәтли баҹы-гардашлар тәһлүкәли олса да, өз евләриндә нәшрләрин сурәтини чыхарыб пајламаға башладылар.\nГәрби Ҝүрҹүстанда тәблиғ иши ҝениш вүсәт алырды. Бәс өлкәнин шәргиндә вәзијјәт неҹә иди? Пајтахт Тбилисидә Васо Квениашвили кими һәгигәти ахтаран сәмими инсанлара көмәк едә биләҹәк кимсә вар идими?\nХош хәбәр пајтахта чатыр\n1970-ҹи илләр әрзиндә Совет һөкумәти әгидәләриндән дөндәрмәк үчүн Јеһованын Шаһидләрини евләриндән дидәрҝин салырды. Тбилисијә көчмүш украјналы әр-арвад Алексеј вә Лидија Курдасла да ејни шеј баш вермишди. Онлар әгидәләринә ҝөрә Совет һәбс дүшәрҝәләриндә узун илләр мәһбус һәјаты јашајыблар.\nЛариса Кесајева (сонралар Гудадзе), 1970-ҹи илләр\nБу әр-арвад һәгигәти Кесајев Заура вә јолдашы Етеријә чатдырмышды. Кесајевләр аиләси чох диндар аилә иди. Онларын һәмин вахт 15 јашында олан гызы Лариса бу әр-арвадла илк сөһбәтләрини хатырлајараг дејир: «Биз сүбут етмәк истәјирдик ки, православларын дини ән дүзҝүн диндир. Онларла бир нечә дәфә сөһбәт едәндән сонра даһа һеч бир дәлил ҝәтирә билмәдик, онлар исә Мүгәддәс Китаб әсасында сөһбәт апармаға давам едирдиләр.\nӘввәлләр биз килсәјә ҝедәндә мән һәмишә диварда ики иконанын арасында јазылмыш Он әмри охујурдум. Амма Алексеј бизә Чыхыш 20:4, 5 ајәләрини охујанда мәәттәл галдым. Бу сөһбәт ахшам олмушду. Һәмин ҝеҹә ҝөзүмә јуху ҝетмәди, дүшүнүрдүм: “Ҝөрәсән иконаја ситајиш етмәклә доғрудан Аллаһын гануну позуруг?”»\nЛариса сәһәр тездән дуруб бу суала ҹаваб тапмаг үчүн килсәјә јолланыр вә диварда јазылмыш әмри јенидән охујур: «Өзүнүз үчүн... һеч биринин бүтүнү вә ја сурәтини дүзәлтмәјин. Онлара сәҹдә гылыб ситајиш етмәјин». Лариса һәјатында илк дәфә иди ки, бу әмрин мәнасыны баша дүшдү. О вә валидејнләри тезликлә вәфтиз олдулар. Онлар Тбилисидәки илк Јеһованын Шаһидләриндән бири иди.\nАхтардығы әдаләти тапды\nХош хәбәри илк дәфә ешидәндән 20 ил сонра Васо Квениашвили Јеһованын Шаһидләринин Тбилисидәки јығынҹағында иштирак едән бир нәфәрлә растлашды. Васо Јеһованын Шаһидләрини јенидән тапдығына ҝөрә чох хошбәхт иди. О, бу ҝүнү һәсрәтлә ҝөзләјирди.\nВасо Квениашвили Јеһованын Шаһидләри илә таныш оландан 24 ил сонра мәсиһи олур\nАмма әввәл-әввәл баҹы-гардашлар Васодан чох еһтијат едирдиләр, чүнки о, криминал аләмдә ад чыхармышды. Һәтта бәзиләри онун Совет һөкумәтинин ҹасусу олмасындан горхурду. Буна ҝөрә дә дөрд ил ону јығынҹаға ҝәлмәјә гојмадылар.\nАјдын оланда ки, Васонун һеч бир пис нијјәти јохдур, она јығынҹаға ҝәлмәјә вә вәфтиз олмаға иҹазә вердиләр. Нәһајәт, Васо ушаглыгдан ахтарышында олдуғу «һагг Аллаһ»ына јахынлаша билди! (Әшј. 30:18). 2014-ҹү илдә вәфат едән Васо сон нәфәсинә гәдәр Јеһоваја ејни әһвал-руһијјә илә хидмәт етди.\n1990-ҹы илдә Ҝүрҹүстанын һәм гәрб, һәм дә шәрг һиссәсиндә тәблиғ иши артыг мүтәшәккил шәкилдә ҝедирди. Тәхминән 900 тәблиғчи 942 нәфәрлә Мүгәддәс Китаб дәрси кечирди. Ҝәләҹәк инкишаф үчүн артыг мөһкәм тәмәл гојулмушду.\n^ абз. 12 Мүгәддәс Китабын бәзи һиссәләринин ҝүрҹү дилиндә тәрҹүмәси артыг ерамызын V әсриндән мөвҹуд олса да, коммунист дөврүндә ону тапмаг мүшкүл мәсәлә иди. («Ҝүрҹү дилиндә Мүгәддәс Китаб» адлы чәрчивәјә бахын.)\nЈеһованын Шаһидләринин ҝөрүшү неҹә кечир?


Q=14	C=9	SS=4	LS=4	PS=0	DC=0	LC=0	SD=0	BS=1	G0=16	G1=13	G2=6	DLID=az_RU	BODY=Словакијадакы Јеһованын Шаһидләри 100 илликләрини гејд едирләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни естон зулу инҝилис испан италјан кинјаруанда кореја коса малагаси маҹар полјак португал румын рус сепеди серб серб (латын) сесуто (Лесото) сетсвана словак словен суаһили тагалог тсонга түрк фин франсыз хорват чех јапон јунан ҝүрҹү\n10 МАЈ 2013-ҸҮ ИЛ\nБРАТИСЛАВА, Словакија. Јеһованын Шаһидләринин бу өлкәдәки Мүгәддәс Китаб үзрә маарифләндирмә фәалијјәтләринин 100 иллији мүнасибәти илә 15 декабр 2012-ҹи ил тарихиндә филиалда ачыг гапы ҝүнү елан олунмушду. Бунунла әлагәдар гоншулугда јашајан инсанлара филиала екскурсија үчүн дәвәтнамәләр пајланмышды. Һәмин ҝүн 200-дән чох инсан Словакијадакы Јеһованын Шаһидләринин тарихиндәки әсас мәгамлары әкс етдирән 10 стендлә таныш олду.\n1912-ҹи илдә Јеһованын Шаһидләринин нүмајәндәләри Словакијада Мүгәддәс Китаб үзрә маарифләндирмә ишинә башладылар. 1991-ҹи илдә исә тәшкилат дәгиг вә асан охунан словак дилиндә Мүгәддәс Китаб нәшр етди. Братиславадакы филиалда беш словак тәрҹүмә групу фәалијјәт ҝөстәрир. Онларын арасында словак жест дили, еләҹә дә гарачыларын шәрги словак вә Валахија диалектинә тәрҹүмә едән груплар вар. Јеһованын Шаһидләринин нәшр етдији бүтүн әдәбијјатлар вә Мүгәддәс Китаб нүсхәләри пулсуз пајланыр. Бу ҝүн Словакијада сајлары 11 000-ни кечән Јеһованын Шаһидләри һәр һәфтә 3400–дән чох инсанла Мүгәддәс Китаб өјрәнмәси кечирир вә мүхтәлиф јаш групларындан олан бу инсанлара әсил севинҹ вә аилә хошбәхтлијини тапмагда көмәк едирләр.\nҮстәлик, әлавә Мүгәддәс Китаб биликләри алмаг үчүн бүтүн өлкәдә олан 160 јығынҹагда тәлим верилир вә јығынҹагларын гапылары иштирак етмәк истәјән һәр кәсин үзүнә ачыгдыр; ҝириш пулсуздур. Јеһованын Шаһидләринин бу өлкәдә кечирдикләри иллик конгресләринин зәнҝин тарихчәси вар. Илк дәфә белә ҝөрүш 1923-ҹү илдә кечирилиб. 2006-ҹы илдә Јеһованын Шаһидләри Братиславада хүсуси конгрес тәшкил етмишдиләр; бу ҝөрүшдә Чехија Республикасындан, Маҹарыстандан вә Румынијадан дәвәт олунмуш 3600 нүмајәндә дә дахил олмагла, үмумиликдә 10 700-дән чох инсан иштирак етмишди.\nЈеһованын Шаһидләринин Словакијадакы нүмајәндәси Растислав Елиаш гејд едиб: «Сон 100 ил әрзиндә Словакијада Јеһованын Шаһидләри сүлһсевәр, дүрүст, еләҹә дә гоһумлары вә гоншулары илә јахшы мүнасибәтләрини горујуб сахлајан инсанлар кими ад газанмышлар. Биз бундан сонра да јахынларымызын, бизим кими, Мүгәддәс Китаб тәлимләриндән фајда әлдә етмәләри үчүн әлимиздән ҝәләни әсирҝәмәјәҹәјик».\nБејнәлхалг: Ҹ. Р. Браун, мәлумат хидмәти, тел.: +1 718 560 5000\nСловакија: Растислав Елиаш, тел.: +421 2 49107611


Q=12	C=4	SS=4	LS=2	PS=4	DC=4	LC=0	SD=0	BS=2	G0=26	G1=21	G2=14	DLID=az_RU	BODY=Јеһованын Шаһидләринин үмумдүнја ишинә ианәләр едилән | Тәлим\nҜөзәтчи гүлләси (тәлим нәшри) | Нојабр 2015\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Литва Македонија Непал Нидерланд Норвеч Самоа Соломон Адалары пиҹини Тувалу Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара ајмара бенгал бикол болгар варај волајта газах ган гуарани гуҹарат гырғыз дхолуо ермәни ермәни (гәрб) естон ефик ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кореја ламба латыш луганда малагаси малај малајалам маратһ мајја маҹар михе монгол оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан серб серб (латын) сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех читонга (Малави) чичева чуваш шона јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nЈеһованын сәхавәтини гијмәтләндирин\nЈЕҺОВА сәхавәтли Аллаһдыр (Јаг. 1:17). Улдузлу сәмадан тутмуш јери бүрүјән јашыл либаса кими бүтүн хилгәт Онун сәхавәтини тәрәннүм едир (Зәб. 65:12, 13; 147:7, 8; 148:3, 4).\nМәзмурчу Јараданын јаратдыгларыны о гәдәр гијмәтләндирирди ки, нәғмә гошуб онлары вәсф етмишди. 104-ҹү мәзмуру охујун. Чох ҝүман, сиз дә һәмин мәзмурчунун һиссләринә шәрик олаҹагсыныз. О јазмышды: «Өмрүм боју Јеһованын шәнинә нәғмә дејәрәм, нә гәдәр ки варам, Аллаһымы нәғмәләрдә тәрәннүм едәрәм» (Зәб. 104:33). Јәгин ки, бу сөзләр сизин үрәјиниздән хәбәр верир.\nМҮКӘММӘЛ СӘХАВӘТ НҮМУНӘСИ\nЈеһова истәјир ки, биз Онун нүмунәсини изләјәк. О, сәхавәтли олмағын нәјә ҝөрә ваҹиб олдуғуну да ҝөстәрир. Ҝөрүн һәвари Булус Аллаһдан илһам алараг нә јазмышды: «Бу дөврдә варлы оланлара әмр ет ки, тәкәббүрлү олмасынлар вә үмидләрини ҝәлди-ҝедәр вар-дөвләтә јох, һәјатдан һәзз алмағымыз үчүн бизи һәр шејлә бол-бол тәмин едән Аллаһа бағласынлар. Јахшылыг етсинләр, хејирли ишләрлә зәнҝин олсунлар, сәхавәтли олсунлар, әл тутмаға һазыр олсунлар, әсил һәјатдан бәрк-бәрк јапышмагдан өтрү өзләри үчүн саламат галаҹаг хәзинә јығсынлар, јәни ҝәләҹәк үчүн мөһкәм тәмәл гојсунлар» (1 Тим. 6:17—19).\nҺәвари Булус Коринфдәки јығынҹаға јаздығы икинҹи мәктубда вурғуламышды ки, һансы әһвал-руһијјә илә вермәк лазымдыр. Булус демишди: «Гој һәр кәс үрәјиндә гәт етдији кими версин, көнүлсүз вә ја мәҹбури вермәсин, ахы Аллаһ ҝүләрүзлә верәни севир» (2 Кор. 9:7). Сонра һәвари Булус әлиачыглығын һәр кәсә фајда ҝәтирдијини ҝөстәрмишди. Белә ки, аланын еһтијаҹы өдәнилир, верән исә боллуҹа руһани бәрәкәт алыр (2 Кор. 9:11—14).\nБулус мәктубунун бу һиссәсинин сонунда Аллаһын сәхавәтини сүбут едән ән ҝүҹлү дәлили ҝәтирмишди: «Бу фүсункар әнам үчүн Аллаһа шүкүрләр олсун!» (2 Кор. 9:15). Ајдындыр ки, бу әнам Јеһованын Иса Мәсиһ васитәсилә Өз халгына етдији бүтүн јахшылыгларын ҹәмини өзүнә дахил едир. Бу, о гәдәр уҹа, алидир ки, онун дәјәрини сөзләрлә ифадә етмәк мүмкүн дејил.\nБизим үчүн индијәдәк етдикләринә вә ҝәләҹәкдә едәҹәкләри шејләрә ҝөрә Јеһова Аллаһа вә Иса Мәсиһә миннәтдарлығымызы неҹә ҝөстәрә биләрик? Бунун үсулларындан бири пак ибадәт уғрунда вахтымыздан, ҝүҹүмүздән вә вәсаитимиздән кечмәкдир. Бунун өлчүсү һеч бир өнәм дашымыр, әсас мәсәлә сәхавәтлә вермәкдир (1 Салн. 22:14; 29:3—5; Лука 21:1—4).\nБӘЗИЛӘРИ НЕҸӘ ИАНӘ ЕДИРЛӘР? ҮМУНДҮНЈА ИШИ ҮЧҮН ПУЛ ИАНӘЛӘРИ\nЧохлары өз бүдҹәләриндән мүәјјән мигдарда пул ајырыр вә үзәриндә «Үмумдүнја иши үчүн ианәләр (Мәтта 24:14)» јазылан гутуја атырлар.\nЈығынҹаглар бу көнүллү ианәләри һәр ај јерли филиала ҝөндәрир. Көнүллү едилән пул ианәләрини өлкәнизә бахан филиала ҝөндәрмәк олар. Зәһмәт олмаса, ианә илә бирликдә онун һәдијјә олдуғуну билдирән гыса мәктуб да ҝөндәрин.\nИАНӘНИН ДИҜӘР НӨВЛӘРИ\nБәзи өлкәләрдә үмумдүнја тәблиғ ишини дәстәкләмәк үчүн пул ианә етмәкдән савајы, башга үсуллар да вар. Онлардан бәзиләри бунлардыр:\nДашынмаз әмлак. Сатыша јарарлы олан дашынмаз әмлакы һәдијјә кими ја бирбаша филиала ианә етмәк олар, ја да һәдијјә едәнин өләнәдәк орада јашајыб әмлакына саһиблик һүгугуна малик олмаг шәртилә ианә етмәк олар. Өз әмлакынызы һәдијјә олараг филиала вермәк үчүн сәнәдләри һазырламаздан өнҹә, зәһмәт олмаса, филиалла әлагә сахлајын.\nВәсијјәтнамә. Әмлакы вә ја пулу ганунла мүәјјән олунмуш формада тәртиб едилән вәсијјәтнамә әсасында филиала вермәк олар. Белә олан һалда, зәһмәт олмаса, вәсијјәтнамәнин сурәтини филиала ҝөндәрин.\nӨвладынызы ушаглыгдан Јеһованын јолунда тәрбијә един\nЈенијетмә өвладынызы Јеһованын јолунда тәрбијә един\nЈеһова Аллаһ мәһәббәтдир\nБашгасыны өзүнүзү севдијиниз кими севирсиниз?\nFROM OUR ARCHIVES «Ҝүнәш алтында олан һеч нә сизә... мане олмамалыдыр!»\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Нојабр 2015\nҜӨЗӘТЧИ ГҮЛЛӘСИ (ТӘЛИМ НӘШРИ) Нојабр 2015


Q=11	C=0	SS=0	LS=5	PS=5	DC=0	LC=0	SD=0	BS=0	G0=13	G1=9	G2=6	DLID=az_RU	BODY=Гарышганын анатомијасы һагда фактлар. Гарышганын бојну | Тәкамүл, јохса јарадылыш мөҹүзәси?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал бислама болгар волајта газах гуҹарат гырғыз еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Ајакучо) кечуа (Куско) кинјаруанда кирунди кореја коса лингала лози лувале луганда малагаси малајалам маратһ маҹар оромо пангасинан полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тамил татар тви телугу тетум (Дили) тигре ток-писин тсонга тумбука түрк урду фин франсыз хорват чех чибемба читонга чичева шона јапон јоруба јунан ҝүрҹү һилигајнон һинд әрәб\nМҮҺӘНДИСЛӘР гарышганын өзүндән дәфәләрлә ағыр јүк галдырмаг баҹарығына һејрандырлар. Гарышгалар буну неҹә баҹарырлар? Буну мүәјјән етмәк үчүн АБШ-ын Оһајо Университетинин мүһәндисләри гарышганын гурулушунун, физиоложи ҹәһәтләринин вә механики функсијаларынын компүтер нүмунәләрини јаратдылар. Бу нүмунәләри јаратмаг үчүн микрокомпүтер томографијасы васитәсилә чәкилән көндәлән кәсикләрлә тәсвирдән вә гарышганын јүкү дашыјан ан јаратдығы ҝүҹүн симулјасијасындан истифадә едибләр.\nГарышганын ән мүһүм органларындан бири онун бојнудур, чүнки ағзында тутдуғу јүкүн бүтүн ағырлығы бојуна дүшүр. Гарышганын бојнундакы јумшаг тохумалар дөш гәфәсинин (бәдәнин) вә башын сәрт екзосклети илә бирләшиб. Бу бирләшмәни ики јумулмуш әлин бармагларынын бир-биринә кечирилмиш вәзијјәтинә бәнзәтмәк олар. Тәдгигатчылардан биринин сөзләринә ҝөрә, «зәриф тохумаларла екзоскелет арасында олан бу әлагәнин форма вә гурулушу бојун наһијәсинин фәалијјәти үчүн мүһүм рол ојнајыр. Еһтимал ки, бојундакы јумшаг тохумаларын бәдәнин вә башын сәрт тохумалары илә бу ҹүр бирләшмәси сајәсиндә бир-биринә мөһкәм јапышырлар. Мәһз бу сәбәбдән бојун наһијәси ағыр јүкә дөзә билир». Тәдгигатчылар үмид едирләр ки, гарышганын бојнунун гурулушу һагда әлдә олунан мәлуматлар робототехника саһәсинә тәкан верәҹәк.\nНеҹә фикирләширсиниз? Гарышганын бојнунун бу ҹүр мүрәккәб гурулуша малик олмасы тәкамүл нәтиҹәсидир, јохса јарадылыш мөҹүзәси?


Q=6	C=4	SS=2	LS=0	PS=2	DC=4	LC=0	SD=0	BS=2	G0=35	G1=26	G2=15	DLID=az_RU	BODY=Иса пејғәмбәр тәвазөкарлығын вә дуанын ваҹиблијини ҝөстәрир | Иса пејғәмбәрин һәјаты\nЛазым олан ики шеј — дуа вә тәвазөкарлыг\nИСРАРЛЫ ДУЛ ГАДЫН МӘСӘЛИ\nФӘРИСИЛӘР ВӘ ВЕРҜИЈЫҒАНЛАР\nИса Мәсиһ мәсәл чәкәрәк шаҝирдләринә исрарла дуа етмәјин ваҹиблијини баша салыб (Лука 11:5—13). Ола билсин о, инди Сәмәријјәдә вә ја Ҹәлиләдәдир. Бурада да о дурмадан дуа етмәјин ваҹиблијини вурғулајыр. Мәсиһ буну бир мәсәл әсасында изаһ едир:\n«Бир шәһәрдә Аллаһдан горхмајан вә инсанлары сајмајан бир һаким варды. Орада һәмчинин бир дул гадын да јашајырды. Бу гадын даима һакимин јанына ҝедиб: “Мәнимлә рәгибимин ишинә бах, мәним үчүн әдаләти бәргәрар ет”, — дејирди. Һаким бир мүддәт она көмәк етмәди, амма сонрадан өз-өзүнә деди: “Дүздүр, Аллаһдан горхмурам, инсанлары да сајмырам, амма бу дул гадынын ҝәлиб-ҝетмәји мәни лап боғаза јығды. Ҝәрәк онун үчүн әдаләти бәргәрар едим ки, даһа ҝәлиб баш-бејними апармасын”» (Лука 18:2—5).\nСонра Иса пејғәмбәр мәсәлин мәғзини ачыглајыр: «Ҝөрүрсүнүз, һагг-наһаг танымајан һаким нә деди?! Әҝәр о, белә етдисә, мәҝәр сәбирли Аллаһ Ондан ҝеҹә-ҝүндүз имдад диләјән сечилмишләри үчүн әдаләти бәрпа етмәјәҹәк?» (Лука 18:6, 7). Пејғәмбәр бурада Аллаһ барәдә нәји ачыглајыр?\nӘлбәттә бу, о демәк дејил ки, Иса пејғәмбәр Јеһова Аллаһы әдаләтсиз һакимә охшадыр. Хејр, о, садәҹә мүгајисә едир: әҝәр әдаләтсиз һаким исрарла едилән хаһиши јеринә јетирирсә, демәли, әдаләтли вә хејирхаһ Аллаһ Өз халгынын ҝеҹә-ҝүндүз етдији јалварышларына мүтләг ҹаваб верәҹәк. Буну пејғәмбәрин сөзләриндән ҝөрмәк олар: «Буну билин ки, Аллаһ тез бир заманда онлар үчүн әдаләти бәрпа едәҹәк» (Лука 18:8).\nЧох вахт фағырлара вә касыблара һагсызлыг едилдији һалда, нүфузлу вә варлы адамлара һөрмәт ҝөстәрилир. Аллаһ исә әдаләтли Аллаһдыр. Вахты ҝәләндә О, пис адамлары ҹәзаја лајиг биләҹәк, Өз хидмәтчиләринә исә әбәди һәјат бәхш едәҹәк.\nБәс кимләр дул гадын кими иманлыдыр? Нә гәдәр адам Аллаһын тез бир заманда онлар үчүн әдаләти бәрпа едәҹәјинә инаныр? Иса Мәсиһ исрарла дуа етмәјин ваҹиблијини елә индиҹә мәсәллә ҝөстәрди. Дуанын ҝүҹүнә иман едиб-етмәмәјә ҝәлдикдә исә о, сорушур: «Бәс ҝөрәсән, инсан Оғлу ҝәләндә јер үзүндә белә иман тапаҹаг?» (Лука 18:8). Бу ајәдән ҝөрүнүр ки, Мәсиһ зүһур едәндә белә иман тәк-түк адамда олаҹаг.\nИса пејғәмбәри динләјәнләр арасында иманы илә гүрурланан инсанлар вар. Онлар өзләрини салеһ сајыр вә башгаларына јухарыдан ашағы бахырлар. Пејғәмбәр беләләринә аид бир мәсәл чәкир:\n«Ики адам дуа етмәк үчүн мәбәдә ҝирди. Онлардан бири фәриси, диҝәри верҝијыған иди. Фәриси ајаг үстә дуруб үрәјиндә белә дуа етди: “Шүкүр Сәнә, Илаһи! Мән башгалары кими сојғунчу, һагсыз, зинакар дејиләм. Нә дә бу верҝијығанын тајы дејиләм. Һәфтәдә ики дәфә оруҹуму тутурам, әлдә етдијим һәр шејин онда бирини верирәм”» (Лука 18:10—12).\nФәрисиләр өз салеһлијини нүмајиш етдирән адамлар кими таныныр. Онлар буну башгаларында тәәссүрат ојатмаг үчүн едирләр. Онлар адәтән, базар ертәси вә ҹүмә ахшамы оруҹ тутурлар, чүнки бөјүк базарларда һәмин ҝүнләри адам әлиндән тәрпәнмәк олмур вә беләҹә, онлары чох адам ҝөрә биләр. Онлар һәтта кичик чөл отларындан да ондабир верҝисини дәгигликлә өдәјирләр (Лука 11:42). Онлар ади инсанлара һәгарәтлә бахырлар вә буну бир нечә ај бундан әввәл нөвбәти сөзләрлә ҝөстәрибләр: «[Фәрисиләрин фикринҹә] Ганундан хәбәри олмајан бу ҹамаат исә Аллаһын ләнәтинә ҝәлиб» (Јәһја 7:49).\nИса пејғәмбәр мәсәлинә давам едир: «Верҝијыған исә узагда дуруб ҝөзләрини дә ҝөјә галдырмаға ҹүрәт етмирди, амма синәсинә вуруб дејирди: “Ја Аллаһ, мән ҝүнаһкара рәһмин ҝәлсин”». Бәли, верҝијыған өз ҝүнаһыны һәлимликлә бојнуна алыр. Пејғәмбәр мәсәлинә белә јекун вурур: «Буну билин ки, бу адам фәрисидән даһа салеһ сајылараг евинә ҝетди. Чүнки өзүнү јүксәлдән алчалдылаҹаг, өзүнү алчалдан исә јүксәлдиләҹәк» (Лука 18:13, 14).\nБеләликлә, Иса пејғәмбәр бир даһа садә, тәвазөкар олмағын ваҹиблијини вурғулајыр. Онун шаҝирдләри өзүндәнразы фәрисиләрин вәзифә вә рүтбәјә өнәм вердикләри бир ҹәмијјәтдә бөјүјүбләр. Буна ҝөрә дә бу мәсләһәт шаҝирдләри вә үмумијјәтлә Мәсиһин бүтүн давамчылары үчүн ҝөзәл мәсләһәтдир.\nИса Мәсиһ дул гадынынын хаһишини јеринә јетирән әдаләтсиз һаким мәсәлиндә нәји вурғулајыр?\nИса Мәсиһ Падшаһ кими зүһур едәндә неҹә иман ахтараҹаг?\nФәрисиләрин һансы бахышындан Иса пејғәмбәрин давамчылары өзләрини ҝөзләмәлидирләр?\nБилирсиниз, Аллаһ һансы инсанларын дуаларыны гәбул етмир?


Q=17	C=11	SS=0	LS=5	PS=2	DC=2	LC=0	SD=0	BS=0	G0=28	G1=13	G2=6	DLID=az_RU	BODY=Муса јанар колун јанында | Ушаглар үчүн Мүгәддәс Китаб һекајәләри\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Британија жест дили Валенсија Вјетнам Галисија дили Данимарка Исвеч Италија жест дили Конго Литва Нидерланд Ниҝериа пиҹини Норвеч Понапе Самоа Сејшел креолу Таити Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли ашағы алман баса (Камерун) баск бикол бислама болгар булу варај везо венда волајта га газах ган гарифуна гуарани гуахиро гырғыз дхолуо еве ермәни естон зулу ибан ибинда ибо илок инҝилис ирланд исоко испан италјан кабовердиану кабре каннада каонде карен (сго) каталан кекчи кечуа (Анкаш) кечуа (Ајакучо) кечуа (Куско) киконго кикујју кимбунду кинјаруанда кирунди кисонге киче кичуа (Имбабура) кичуа (Чимборасо) кореја коса куангали куанјама латыш лингала ломве луганда макуа малагаси малај малајалам мам маратһ масатек (Хуаутла) мајја маҹар михе море науатл (Хуастека) науатл (Шимали Пуебла) нгабар ндебеле ндебеле (Зимбабве) нзема нјунгве окпе олу конзо осетин пангасинан пиҹин (Камерун) полјак португал португал (португал) пәнҹаб румын сапотек (Лачигуири) себуан сена сепеди серб серб (латын) сесуто (Ҹәнуби Африка) сетсвана сингал словак словен сотсил сранан-тонго суаһили тагалог таи тамил тандрој тараски тви телугу тетела тотонак тохолабал тсва тсонга тумбука түрк уруунд урһобо фин фон франсыз хорват чех чибемба читонга читонга (Зимбабве) читонга (Малави) чичева чол шона јао јоруба јунан ҝүрҹү Һаити креолу һауса һереро һилигајнон һинд әрәб\nМуса 40 илдир ки, Мәдјән торпағында јашајыр. О, орада евләнир, оғул-ушаг саһиби олур. Бир ҝүн Муса Сина дағында гојун отаранда һејрәтли бир шеј ҝөрүр. Тиканлы бир кол алов ичиндә олса да, јаныб күл олмур! Муса кола јахынлашанда колун ичиндән бир сәс она дејир: «Муса! Бура јахынлашма. Ајағындакы сәндәли чыхар, чүнки дурдуғун јер мүгәддәсдир». Муса илә данышан Јеһова Аллаһдыр. О, мәләк васитәси илә данышыр.\nМуса горхуб үзүнү өртүр. Јеһова дејир: «Исраиллиләрин әзаб-әзијјәтини ҝөрүрәм. Мән онлары мисирлиләрин әлиндән гуртарыб ҝөзәл мәмләкәтә апараҹағам. Онлары Мисирдән сән чыхараҹагсан». Сәнҹә, Муса һәмин ан нәләр һисс едир?\nМуса Јеһова Аллаһдан сорушур: «Бирдән сорушдулар ки, сәни ким ҝөндәриб, онда нә ҹаваб верим?» Аллаһ ҹаваб верир: «Онлара де ки, мәни сизин јаныныза Ибраһимин Аллаһы, Исһагын Аллаһы, Јагубун Аллаһы Јеһова ҝөндәриб». Сонра Муса дејир: «Бирдән мәнә гулаг асмадылар?» Онда Јеһова Мусаны архајын едир ки, она көмәк едәҹәк. О, Мусаја әлиндәки әсасыны јерә гојмағы бујурур. Муса әсаны јерә гојан кими әса илана чеврилир. Муса иланы гујруғундан тутанда о тәзәдән әса олур. Јеһова дејир: «Сән бу әламәтләри ҝөстәрәндә биләҹәкләр ки, сәни Мән ҝөндәрмишәм».\nМуса Јеһоваја дејир: «Ахы мән јахшы даныша билмирәм». Јеһова да она сөз верир: «Нә дејәҹәјини сәнә билдирәҹәм. Гардашын Һаруну да сәнә көмәкчи гојаҹағам». Јеһованын онунла олдуғуну биләндә Муса арвадыны вә ушагларыны да ҝөтүрүб Мисирә гајыдыр.\n«Нәдән вә ја неҹә данышаҹағыныз барәдә нараһат олмајын, чүнки һәмин ан нә демәк лазым олдуғуну биләҹәксиниз» (Мәтта 10:19)\nСуаллар: Муса гојун отаранда нә ҝөрүр? Јеһова Мусаја нә тапшырыр?\nЧыхыш 3:1—4:20; Һәвариләрин ишләри 7:30—36\nАллаһ Мусаны Мисирә ҝөндәрир\nНәјә ҝөрә фирон Муса илә Һаруна гулаг асмаг истәмирди? Бу һансы фәлакәтлә нәтиҹәләнди?\nТОПЛА ВӘ ӨЈРӘН\nТопла вә өјрән. Фирон\nФиронун ордусу Гырмызы дәниздә мәһв едиләндә о сағ галды?